title: 2013/559/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με το κλείσιμο των λογαριασμών του Μεταφραστικού Κέντρου των Οργάνων της Ευρωπαϊκής Ένωσης για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/173

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 17ης Απριλίου 2013
   σχετικά με το κλείσιμο των λογαριασμών του Μεταφραστικού Κέντρου των Οργάνων της Ευρωπαϊκής Ένωσης για το οικονομικό έτος 2011
   (2013/559/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Μεταφραστικού Κέντρου των Οργάνων της Ευρωπαϊκής Ένωσης για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Μεταφραστικού Κέντρου των Οργάνων της Ευρωπαϊκής Ένωσης για το οικονομικό έτος 2011, συνοδευόμενη από τις απαντήσεις του Κέντρου (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 2965/94 του Συμβουλίου, της 28ης Νοεμβρίου 1994, για τη δημιουργία Μεταφραστικού Κέντρου των Οργάνων της Ευρωπαϊκής Ένωσης (4), και ιδίως το άρθρο 14,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0069/2013),

               1.

               εγκρίνει το κλείσιμο των λογαριασμών του Μεταφραστικού Κέντρου των Οργάνων της Ευρωπαϊκής Ένωσης για το οικονομικό έτος 2011·

               2.

               αναθέτει στον πρόεδρό του να διαβιβάσει την παρούσα απόφαση στη διευθύντρια του Μεταφραστικού Κέντρου των Οργάνων της Ευρωπαϊκής Ένωσης, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 12.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 314 της 7.12.1994, σ. 1.

      (5)  ΕΕ L 357 της 31.12.2002, σ. 72.


title: Απόφαση 2014/294/ΚΕΠΠΑ του Συμβουλίου, της 20ής Μαΐου 2014 , για την τροποποίηση της απόφασης 2013/233/ΚΕΠΠΑ σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya)

text:
               21.5.2014

               EL

               Επίσημη Εφημερίδα της Ευρωπαϊκής Ένωσης

               L 151/24

         ΑΠΌΦΑΣΗ 2014/294/ΚΕΠΠΑ ΤΟΥ ΣΥΜΒΟΥΛΊΟΥ
   της 20ής Μαΐου 2014
   για την τροποποίηση της απόφασης 2013/233/ΚΕΠΠΑ σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 22 Μαΐου 2013, το Συμβούλιο εξέδωσε την απόφαση 2013/233/ΚΕΠΠΑ (1) σχετικά με τη σύσταση αποστολής συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya). Η απόφαση 2013/233/ΚΕΠΠΑ λήγει στις 21 Μαΐου 2015. Το ποσό δημοσιονομικής αναφοράς που καθορίζεται σε αυτήν καλύπτει την περίοδο από τις 22 Μαΐου 2013 έως τις 21 Μαΐου 2014.

               (2)

               Η απόφαση 2013/233/ΚΕΠΠΑ θα πρέπει να τροποποιηθεί προκειμένου να παραταθεί, έως τις 21 Μαΐου 2015, η περίοδος που καλύπτεται από το ποσό δημοσιονομικής αναφοράς.

               (3)

               Η EUBAM Libya θα διεξαχθεί υπό συνθήκες οι οποίες ενδέχεται να επιδεινωθούν και θα μπορούσαν να παρεμποδίσουν την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2013/233/ΚΕΠΠΑ τροποποιείται ως εξής:

               1)

               Στο άρθρο 11, η παράγραφος 5 αντικαθίσταται από το ακόλουθο κείμενο:
               «5.   Ο αρχηγός αποστολής εξασφαλίζει την προστασία των διαβαθμισμένων πληροφοριών της ΕΕ σύμφωνα με την απόφαση 2013/488/ΕΕ του Συμβουλίου, της 23ης Σεπτεμβρίου 2013, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (2).

                  (2)  ΕΕ L 274 της 15.10.2013, σ. 1.»."

               2)

               Στο άρθρο 13, η παράγραφος 1 αντικαθίσταται από το ακόλουθο κείμενο:
               «1.   Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUBAM Libya, για την περίοδο από τις 22 Μαΐου 2013 έως τις 21 Μαΐου 2014, ανέρχεται σε 30 300 000 EUR.
               Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUBAM Libya, για την περίοδο από τις 22 Μαΐου 2014 έως τις 21 Μαΐου 2015, ανέρχεται σε 26 200 000 EUR.».

               3)

               Στο άρθρο 15 παράγραφοι 1 και 2, η αναφορά στην «απόφαση 2011/292/ΕΕ» αντικαθίσταται από αναφορά στην «απόφαση 2013/488/ΕΕ».

         Άρθρο 2
   Η παρούσα απόφαση αρχίζει να ισχύει την ημερομηνία έκδοσής της.

      Βρυξέλλες, 20 Μαΐου 2014.

            Για το Συμβούλιο,

            Ο Πρόεδρος

         Α. ΚΥΡΙΑΖΉΣ

      (1)  Απόφαση 2013/233/ΚΕΠΠΑ του Συμβουλίου, της 22ας Μαΐου 2013, σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya) (ΕΕ L 138 της 24.5.2013, σ. 15).


title: 2005/544/EK: Απόφαση του Ευρωπαϊκού Κοινοβουλίου, της 12ης Απριλίου 2005, σχετικά με τη χορήγηση απαλλαγής στον διευθυντή του Μεταφραστικού Κέντρου των Οργάνων της Ευρωπαϊκής Ένωσης όσον αφορά την εκτέλεση του προϋπολογισμού του για το οικονομικό έτος 2003

text:
               27.7.2005

               EL

               Επίσημη Εφημερίδα της Ευρωπαϊκής Ένωσης

               L 196/100

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 12ης Απριλίου 2005
   σχετικά με τη χορήγηση απαλλαγής στον διευθυντή του Μεταφραστικού Κέντρου των Οργάνων της Ευρωπαϊκής Ένωσης όσον αφορά την εκτέλεση του προϋπολογισμού του για το οικονομικό έτος 2003
   (2005/544/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Μεταφραστικού Κέντρου των Οργάνων της Ευρωπαϊκής Ένωσης για το οικονομικό έτος 2003, συνοδευόμενη από τις απαντήσεις του Κέντρου (1),
   έχοντας υπόψη τη σύσταση του Συμβουλίου της 8ης Μαρτίου 2005 (6859/2005 — C6-0068/2005),
   έχοντας υπόψη τη συνθήκη ΕΚ, και ιδίως το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για το δημοσιονομικό κανονισμό που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185, και τον κανονισμό (ΕΚ) αριθ. 1645/2003 του Συμβουλίου, της 18ης Ιουνίου 2003, που τροποποιεί τον κανονισμό (ΕΚ) αριθ. 2965/94 σχετικά με την ίδρυση Μεταφραστικού Κέντρου των Οργάνων της Ευρωπαϊκής Ένωσης (3), και ιδίως το άρθρο 14,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
   έχοντας υπόψη τα άρθρα 70 και 71 και το παράρτημα V του κανονισμού του,
   έχοντας υπόψη την έκθεση της επιτροπής ελέγχου του προϋπολογισμού (A6-0074/2005),

               1.

               χορηγεί απαλλαγή στον διευθυντή του Μεταφραστικού Κέντρου των Οργάνων της Ευρωπαϊκής Ένωσης, όσον αφορά την εκτέλεση του προϋπολογισμού του για το οικονομικό έτος 2003·

               2.

               καταγράφει τις παρατηρήσεις του στο συνοδευτικό ψήφισμα·

               3.

               αναθέτει στον Πρόεδρό του να διαβιβάσει την παρούσα απόφαση και το συνοδευτικό ψήφισμα στον διευθυντή του Μεταφραστικού Κέντρου των Οργάνων της Ευρωπαϊκής Ένωσης, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Josep BORRELL FONTELLES

            Ο Γενικός Γραμματέας

         Julian PRIESTLEY

      (1)  ΕΕ C 324 της 30.12.2004, σ. 46.

      (2)  ΕΕ L 248 της 16.9.2002, σ. 1.

      (3)  ΕΕ L 245 της 29.9.2003, σ. 13.

      (4)  ΕΕ L 357 της 31.12.2002, σ. 72.

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

      το οποίο περιέχει τις παρατηρήσεις που συνοδεύουν την πρόταση απόφασης για τη χορήγηση απαλλαγής στον διευθυντή του Μεταφραστικού Κέντρου των Οργάνων της Ευρωπαϊκής Ένωσης σχετικά με την εκτέλεση του προϋπολογισμού του για το οικονομικό έτος 2003
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
      έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Μεταφραστικού Κέντρου των Οργάνων της Ευρωπαϊκής Ένωσης για το οικονομικό έτος 2003, συνοδευόμενη από τις απαντήσεις του Κέντρου (1),
      έχοντας υπόψη τη σύσταση του Συμβουλίου της 8ης Μαρτίου 2005 (6859/2005 — C6-0068/2005),
      έχοντας υπόψη τη συνθήκη ΕΚ, και ιδίως το άρθρο 276,
      έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για το δημοσιονομικό κανονισμό που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185, και τον κανονισμό (ΕΚ) αριθ. 1645/2003 του Συμβουλίου, της 18ης Ιουνίου 2003, που τροποποιεί τον κανονισμό (ΕΚ) αριθ. 2965/94 σχετικά με την ίδρυση Μεταφραστικού Κέντρου των Οργάνων της Ευρωπαϊκής Ένωσης (3), και ιδίως το άρθρο 14,
      έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
      έχοντας υπόψη τα άρθρα 70 και 71 και το παράρτημα V του κανονισμού του,
      έχοντας υπόψη την έκθεση της επιτροπής ελέγχου του προϋπολογισμού (A6-0074/2005),

                  Α.

                  λαμβάνοντας υπόψη ότι το Ευρωπαϊκό Ελεγκτικό Συνέδριο δήλωσε στην προαναφερθείσα έκθεσή του ότι αποκόμισε εύλογη βεβαιότητα ότι οι λογαριασμοί για το οικονομικό έτος που έληξε στις 31 Δεκεμβρίου 2003 είναι αξιόπιστοι και ότι οι κυριότερες συναλλαγές είναι, συνολικά, νόμιμες και κανονικές,

                  Β.

                  λαμβάνοντας υπόψη ότι στις 21 Απριλίου 2004 το Ευρωπαϊκό Κοινοβούλιο χορήγησε απαλλαγή (5) στον διευθυντή του Κέντρου σχετικά με την εκτέλεση του προϋπολογισμού του για το οικονομικό έτος 2002, βάσει της έκθεσης του Ελεγκτικού Συνεδρίου, και ότι με την ευκαιρία αυτή το Κοινοβούλιο στο ψήφισμά του μεταξύ άλλων:

                              —

                              χαιρέτιζε τα αποτελέσματα που πέτυχε το Κέντρο όσον αφορά την εξέλιξη των μεταφορών πιστώσεων στο επόμενο έτος,

                              —

                              σημείωνε τις προσπάθειες του Κέντρου για την εφαρμογή μιας σωστής λογιστικής λύσης, ώστε το υπόλοιπο ενός οικονομικού έτους εγγράφεται ως έσοδο στον προϋπολογισμό του επομένου έτους,

                              —

                              ενέκρινε τις προσπάθειες του Κέντρου για την εξεύρεση μιας ικανοποιητικής λύσης όσον αφορά το θέμα των εγκαταστάσεών του,

            1.   λαμβάνει υπό σημείωση τους ακόλουθους λογαριασμούς του Μεταφραστικού Κέντρου των Οργάνων της Ευρωπαϊκής Ένωσης, για τα οικονομικά έτη 2003 και 2002:
      Λογαριασμός διαχείρισης των οικονομικών ετών 2003 και 2002

                  (σε χιλιάδες ευρώ)

                  2003

                  2002

                  Έσοδα εκμετάλλευσης

                  Τιμολόγηση του οικονομικού έτους

                  22 075

                  18 113

                  Διάφορα έσοδα

                  223

                  291

                  Σύνολο (α)

                  22 298

                  18 404

                  Δαπάνες εκμετάλλευσης

                  Τρέχοντα έξοδα

                  18 255

                  18 446

                  Σύνολο (β)

                  18 255

                  18 446

                  Αποτέλεσμα εκμετάλλευσης (γ = α – β)

                  4 043

                  – 42

                  Χρηματοπιστωτικά έσοδα

                  Τραπεζικοί τόκοι

                  387

                  495

                  Συναλλαγματικό κέρδος

                  1

                  2

                  Σύνολο (δ)

                  388

                  497

                  Χρηματοπιστωτικά έσοδα

                  Τραπεζικά έξοδα

                  10

                  0

                  Σύνολο (ε)

                  10

                  0

                  Οικονομικό αποτέλεσμα (στ = δ – ε)

                  378

                  497

                  Αποτέλεσμα συνήθων δραστηριοτήτων (ζ = γ + στ)

                  4 421

                  455

                  Έκτακτα έσοδα (η)

                  19

                  0

                  Εκτακτα έξοδα (θ)

                  9

                  0

                  Έκτακτο αποτέλεσμα (ι = η – θ)

                  10

                  0

                  Αποτέλεσμα οικονομικού έτους (ζ + ι)

                  4 431

                  455

                     Πηγή: Στοιχεία του Κέντρου.

            2.   καλεί το Κέντρο και την Επιτροπή να καταβάλλουν περαιτέρω προσπάθειες για την εξεύρεση ικανοποιητικής λύσης όσον αφορά τις συνταξιοδοτικές εισφορές σε σχέση με το προσωπικό του Κέντρου·
      3.   καλεί το Κέντρο και την Επιτροπή να τηρούν ενήμερο το Κοινοβούλιο σχετικά με το αποτέλεσμα των προσπαθειών τους για την εξεύρεση μιας λύσης στο θέμα των συνταξιοδοτικών εισφορών για τους εργαζομένους του Κέντρου·
      4.   χαιρετίζει την υπογραφή, το 2004, ενός μνημονίου κατανόησης μεταξύ του Κέντρου και των αρχών του Λουξεμβούργου, με το οποίο επιλύεται το πρόβλημα του κόστους για τη χρήση από το Κέντρο του κτιρίου Nouvel Hemicycle· αναμένει ότι θα προσφέρεται πλήρης ενημέρωση για το ζήτημα αυτό στην ετήσια έκθεση δραστηριοτήτων του διευθυντή του Κέντρου για το 2004·
      5.   σημειώνει την ανησυχία που εξέφρασε το Κέντρο ως προς το χρονοδιάγραμμα που ορίζεται στον κανονισμό (ΕΚ, Ευρατόμ) αριθ. 2343/2002, σύμφωνα με το οποίο το Ελεγκτικό Συνέδριο διατυπώνει, το αργότερο στις 15 Ιουνίου, τις παρατηρήσεις του επί των προσωρινών λογαριασμών καθενός από τα όργανα και τους οργανισμούς (άρθρο 83 παράγραφος 1) και οι διευθυντές διαβιβάζουν τους οριστικούς λογαριασμούς στον υπόλογο της Επιτροπής, το αργότερο την 1η Ιουλίου (άρθρο 83 παράγραφος 3), συνοδευόμενους από τη γνώμη του διοικητικού συμβουλίου· έχει επίγνωση της δυσκολίας που συνεπάγεται το γεγονός αυτό, δηλαδή η λήψη της γνώμης του διοικητικού συμβουλίου εντός του διαστήματος που μεσολαβεί·
      6.   σημειώνει με λύπη την έλλειψη ενός σχεδίου για την προώθηση της ισότητας· ζητεί από τον Οργανισμό να καταρτίσει σύντομα ένα τέτοιο σχέδιο, ώστε να γίνει εργοδότης που σέβεται τις αρχές των ίσων ευκαιριών· αναμένει ότι ο Οργανισμός θα ασχοληθεί με τα ζητήματα ισότητας των φύλων όχι μόνο στο επίπεδο των προσλήψεων, αλλά και σε μια μακροπρόθεσμη βάση, για την προώθηση της ισότητας των φύλων·
      7.   χαιρετίζει τη δέσμευση του Κέντρου να κάνει γνωστές στους πολίτες τις πληροφορίες σχετικά με τις δραστηριότητές του, και ελπίζει πως θα πραγματοποιηθούν και άλλα βήματα για την ανάπτυξη και την ενίσχυση της επικοινωνιακής στρατηγικής του Κέντρου·
      8.   σημειώνει, μετά από ανταλλαγή πληροφοριών με το Κέντρο, ότι η καταχωρισμένη στον προϋπολογισμό 2003 και τιμολογημένη από το Κέντρο τιμή ανά σελίδα είναι 77,50 ευρώ, τιμή που περιλαμβάνει όλες τις δαπάνες του Κέντρου (προσωπικό, κτίρια, πληροφορική, εξοπλισμός, μεταφράσεις εξωτερικών συνεργατών, προβλέψεις για συντάξεις και κοινωνικές συνθήκες), καθώς και εσωτερικό έλεγχο γλωσσικής ποιότητας, μορφοτύπηση και ενημέρωση και όλες τις απαραίτητες διοικητικές δαπάνες της εξωτερικής ανάθεσης· καλεί την Επιτροπή να αξιολογήσει τις επιδόσεις και την προστιθέμενη αξία των διαφόρων μεταφραστικών υπηρεσιών μαζί με τον λόγο κόστους/οφέλους·
      9.   σημειώνει ότι, για λόγους ασφάλειας, εμπιστευτικότητας, ταχύτητας ή ειδικών δεξιοτήτων, είναι απαραίτητη η εσωτερική παραγωγή μετάφρασης· σημειώνει επίσης ότι, όταν ικανοποιούνται τα απαιτούμενα ποιοτικά κριτήρια, το Κέντρο χρησιμοποιεί πράγματι τη συνεργασία εξωτερικών μεταφραστών, και ότι το 2003 η εξωτερική ανάθεση κάλυπτε το 40 % της συνολικής παραγωγής του·
      Γενικές παρατηρήσεις προς τις Υπηρεσίες και την Επιτροπή

                  10.

                  επαναλαμβάνει τη θέση του ότι, ενώ υποστηρίζει τις προσπάθειες της Επιτροπής για την καθιέρωση περιορισμένου αριθμού προτύπων, τουλάχιστον για τους μελλοντικούς «ρυθμιστικούς» οργανισμούς, είναι της γνώμης ότι η διάρθρωση των σημερινών και των μελλοντικών οργανισμών θα πρέπει να εξετασθεί σε βάθος, σε διοργανικό επίπεδο· υπογραμμίζει επίσης ότι, πριν ορίσει η Επιτροπή το πλαίσιο προϋποθέσεων για τη χρήση ρυθμιστικών οργανισμών, μια διοργανική συμφωνία θα πρέπει να διατυπώσει κοινές κατευθυντήριες γραμμές, κάτι που πρέπει να συμβεί πριν θεσπιστεί ένα εναρμονισμένο πλαίσιο για τη διάρθρωση και τη λειτουργία των Υπηρεσιών·

                  11.

                  σημειώνει τη θέση της Επιτροπής (6) όσον αφορά την ανάθεση αρμοδιοτήτων για την άσκηση καθηκόντων σε σώματα, περιλαμβανομένων των Υπηρεσιών, διάφορα της κεντρικής διοίκησης της Επιτροπής· θεωρεί ότι αυτό δεν αποτελεί απάντηση στο αίτημα του Κοινοβουλίου για μια σε βάθος εξέταση της διάρθρωσης των υπαρχουσών Υπηρεσιών, σε διοργανικό επίπεδο· καλεί, συνεπώς, την Επιτροπή να προβεί σε διευκρινίσεις στο σημείο αυτό και σε σχέση με τη μελλοντική συνολική διοργανική συμφωνία όσον αφορά τις νέες ρυθμίσεις που πρέπει να διαμορφωθούν είτε στο πλαίσιο των δημοσιονομικών προοπτικών, είτε παράλληλα με αυτές (7)·

                  12.

                  καλεί την Επιτροπή να οργανώνει και να πραγματοποιεί μεσοπρόθεσμα, δηλαδή ανά τυπική περίοδο τριών ετών, μια διεξοδική ανάλυση των αξιολογήσεων για κάθε μία από τις Υπηρεσίες, ώστε:

                              α)

                              να εξαχθούν συμπεράσματα σε σχέση με τη συνεκτικότητα των δραστηριοτήτων των Υπηρεσιών σε σχέση με τις πολιτικές της Ένωσης γενικά και όσον αφορά τις συνέργειες που υπάρχουν ή μπορούν να αναπτυχθούν μεταξύ των Υπηρεσιών και των τμημάτων της Επιτροπής αλλά και την αποφυγή αλληλοεπικαλύψεων μεταξύ τους·

                              β)

                              να γίνει μια αξιολόγηση της ευρύτερης ευρωπαϊκής προστιθέμενης αξίας του έργου των Υπηρεσιών στους τομείς των δραστηριοτήτων τους και της σημασίας, της αποδοτικότητας και της αποτελεσματικότητας του προτύπου των Υπηρεσιών στην εφαρμογή της πολιτικής της ΕΕ ή τη συμβολή τους στην πολιτική αυτή·

                              γ)

                              να προσδιορισθεί και να ενισχυθεί ο αντίκτυπος των δραστηριοτήτων των Υπηρεσιών από την άποψη της εγγύτητας, της προσβασιμότητας και της ορατότητας της ΕΕ προς τους πολίτες της·

                  13.

                  αναμένει ότι αυτή η συνολική ανάλυση θα είναι διαθέσιμη μέχρι το τέλος του 2005, ώστε να καλυφθεί η τριετής περίοδος από τη στιγμή της έναρξης ισχύος του νέου δημοσιονομικού κανονισμού και του συνεπαγόμενου νέου πλαισίου για το σύστημα των Υπηρεσιών·

                  14.

                  καλεί τις Υπηρεσίες να συμμετάσχουν ενεργά στη διαδικασία αυτή και να συνεργασθούν με την Επιτροπή, προσφέροντας τα απαραίτητα στοιχεία για θέματα που θεωρούν σημαντικά για τη λειτουργία, τον ρόλο, τις αρμοδιότητες και τις ανάγκες τους, καθώς και για κάθε ζήτημα που θα μπορούσε να συμβάλει στη βελτίωση της διαδικασίας απαλλαγής, με στόχο την επιτυχία της διαδικασίας αυτής αλλά και την αύξηση της υπευθυνότητας και διαφάνειας των Υπηρεσιών· καλεί τις Υπηρεσίες να υποβάλουν τα στοιχεία αυτά και στις αρμόδιες επιτροπές του·

                  15.

                  καλεί την Επιτροπή, παράλληλα με τη διαδικασία αυτή, να υποβάλει, πριν από το τέλος του 2005, προτάσεις για αλλαγές στα καθεστώτα των υπαρχουσών Υπηρεσιών με στόχο, μεταξύ των άλλων, τη βελτίωση της σχέσης της με τις Υπηρεσίες αυτές· οι εν λόγω προτάσεις θα πρέπει να αποσκοπούν:

                              α)

                              στη βελτίωση της επικοινωνίας μεταξύ της Επιτροπής και των Υπηρεσιών,

                              β)

                              στην καθιέρωση ή την διεύρυνση της συνεργασίας όσον αφορά τον προσδιορισμό των προς κάλυψη αναγκών και των στόχων όσον αφορά το παρακτέο έργο, καθώς και της στρατηγικής για την επίτευξή τους και όσον αφορά τον ορισμό των προδιαγραφών για την παρακολούθηση και την αξιολόγηση,

                              γ)

                              στη βελτίωση της συμπληρωματικής δράσης, την καλύτερη οργάνωση των αναγκαίων πόρων και την αποδοτική χρήση τους για την παραγωγή αποτελεσμάτων, καθώς και στη διαμόρφωση μιας επικοινωνιακής στρατηγικής για τη διάδοση των αποτελεσμάτων αυτών·

                  16.

                  τονίζει ότι, πριν από τη λήψη οποιασδήποτε απόφασης για την υποβολή πρότασης σχετικά με τη σύσταση νέας Υπηρεσίας, η Επιτροπή οφείλει να προβαίνει σε αυστηρή αξιολόγηση της αναγκαιότητας και της προστιθέμενης αξίας των λειτουργιών που αυτή θα επιτελεί, λαμβάνοντας υπόψη τις υφιστάμενες δομές, τις αρχές της επικουρικότητας, της δημοσιονομικής αυστηρότητας και της απλούστευσης των διαδικασιών·

                  17.

                  αναμένει ότι η Επιτροπή θα υποβάλει ταχέως τις κατευθυντήριες γραμμές σχετικά με την πολιτική προσωπικού των Υπηρεσιών, που το Κοινοβούλιο είχε ζητήσει να υποβάλει η Επιτροπή πριν από το τέλος της διαδικασίας του προϋπολογισμού του 2005·

            Γενικές παρατηρήσεις προς τις Υπηρεσίες

                  18.

                  αναμένει ότι θα λαμβάνει στο εξής, από όλες τις Υπηρεσίες, την έκθεση που περιλαμβάνει τα συνοπτικά στοιχεία των λογιστικών ελέγχων του εσωτερικού ελεγκτή, τις συστάσεις που διατυπώθηκαν και τις ενέργειες που έγιναν σε σχέση με αυτές τις συστάσεις, σύμφωνα με το άρθρο 72 παράγραφος 5 του κανονισμού (ΕΚ, Ευρατόμ) αριθ. 2343/2002·

                  19.

                  καλεί τις Υπηρεσίες να πραγματοποιήσουν περαιτέρω προσπάθειες για την ορθή εφαρμογή του καθεστώτος για τους υπαλλήλους και το λοιπό προσωπικό, όσον αφορά τους εργαζομένους σε αυτές (διαδικασίες πρόσληψης και σχετικές αποφάσεις, προσωπικοί φάκελοι, υπολογισμός της αμοιβής και των επιδομάτων, πολιτική προαγωγών, ποσοστό κενών θέσεων, ποσοστώσεις για τον σεβασμό της ισότητας των φύλων κ.λπ.)·

                  20.

                  σημειώνει ότι, γενικά, τα αντίστοιχα ποσοστά ανδρών και γυναικών υπαλλήλων στο σύνολο των υπαλλήλων των Υπηρεσιών δείχνουν ότι υπάρχει κάποια ανισορροπία μεταξύ ανδρών και γυναικών· διαπιστώνει με θλίψη ότι, ενώ οι άνδρες αποτελούν το ένα τρίτο του συνόλου των εργαζομένων, η εκπροσώπησή τους στα υψηλότερα κλιμάκια της ιεραρχίας είναι πολύ μεγαλύτερη, ενώ οι γυναίκες εκπροσωπούνται σε μεγαλύτερο ποσοστό στις χαμηλές θέσεις· καλεί τις Υπηρεσίες να λάβουν άμεσα και αποτελεσματικά μέτρα για τη διόρθωση της κατάστασης αυτής·

                  21.

                  καλεί τις Υπηρεσίες να διασφαλίσουν ότι όλες οι σχετικές διατάξεις της οδηγίας 2002/73/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, για την τροποποίηση της οδηγίας 76/207/ΕΟΚ του Συμβουλίου σχετικά με την εφαρμογή της αρχής της ίσης μεταχείρισης ανδρών και γυναικών όσον αφορά την πρόσβαση στην απασχόληση, την επαγγελματική εκπαίδευση και προώθηση, και τις συνθήκες εργασίας (8), έχουν ενταχθεί στις αντίστοιχες πολιτικές προσωπικού τους·

                  22.

                  αναμένει ότι οι Υπηρεσίες, ανταποκρινόμενες στις σχετικές παρατηρήσεις του Συνεδρίου, θα σεβασθούν πλήρως τις δημοσιονομικές αρχές που θέτει ο δημοσιονομικός κανονισμός, και ιδίως εκείνες της ενότητας και της αυθεντικότητας του προϋπολογισμού· καλεί τις Υπηρεσίες που δεν το έχουν ακόμη πράξει, να σεβασθούν τις απαιτήσεις του δημοσιονομικού κανονισμού όσον αφορά τα λογιστικά ζητήματα και να ενισχύσουν περισσότερο τις διαδικασίες όσον αφορά την εσωτερική διαχείριση και έλεγχο στους κόλπους τους με στόχο την αύξηση της υπευθυνότητας, της διαφάνειας και της προστιθέμενης ευρωπαϊκής αξίας·

                  23.

                  ενθαρρύνει τις Υπηρεσίες, ιδίως εκείνες των οποίων οι δραστηριότητες έχουν κοινά στοιχεία με εκείνες άλλων Υπηρεσιών, να ενισχύσουν τη συνεργασία τους, δημιουργώντας ευκαιρίες για τη διαμόρφωση συνεργειών· τις καλεί να επισημοποιήσουν, όπου ενδείκνυται, τη συνεργασία αυτή με συγκεκριμένες συμφωνίες (κοινές δηλώσεις, μνημόνια συνεννόησης, αποφάσεις κοινού σχεδιασμού και δράσεων/προγραμμάτων που παρουσιάζουν συμπληρωματικά χαρακτηριστικά), ώστε να διασφαλισθεί ότι δεν γίνεται διπλή εργασία, ότι το έργο κάθε Υπηρεσίας είναι σαφώς προσδιορισμένο και ότι το αποτέλεσμα των κοινών προσπαθειών μεγιστοποιεί την προστιθέμενη αξία και τον αντίκτυπο του έργου τους· ζητεί να ενημερώνεται τακτικά για το ζήτημα αυτό·

                  24.

                  καλεί τις Υπηρεσίες να δώσουν ιδιαίτερη προσοχή στις διαδικασίες για την ανάθεση και τη διαχείριση των συμβάσεων· τις καλεί να λάβουν όλα τα αναγκαία μέτρα όσον αφορά τις διοικητικές δομές τους, ώστε να ενισχύσουν τις διαδικασίες, τους διαύλους και τη διαχείριση του εσωτερικού ελέγχου· πιστεύει ότι στα μέτρα αυτά μπορούν να περιλαμβάνονται, όπου αυτό είναι αναγκαίο ή εφικτό, η δημιουργία εξειδικευμένων μονάδων με έργο τους την παροχή συμβουλευτικών υπηρεσιών, στη βάση αναλύσεων κινδύνου, σχετικά με την καλύτερη δυνατή προετοιμασία των διαδικασιών ανάθεσης συμβάσεων, τη διασφάλιση της επίβλεψης και της απαιτούμενης παρακολούθησης· καλεί την Επιτροπή και το Συνέδριο να ενισχύσουν τη συνεργασία τους με τις Υπηρεσίες στο ζήτημα αυτό·

                  25.

                  σημειώνει τις δυσκολίες στις οποίες αναφέρθηκαν ορισμένοι διευθυντές, ιδιαίτερα μάλιστα των «νεοσυσταθεισών» Υπηρεσιών, όσον αφορά τη συμμόρφωση των Υπηρεσιών με το χρονοδιάγραμμα και τις προθεσμίες για την υποβολή εκθέσεων όπως ορίζει ο δημοσιονομικός κανονισμός· καλεί τους διευθυντές των Υπηρεσιών, στην προοπτική της αναθεώρησης του δημοσιονομικού κανονισμού στη διάρκεια του 2005, να ενημερώσουν τις επιτροπές προϋπολογισμού και ελέγχου του προϋπολογισμού σχετικά με τις δυσχέρειες που έχουν συναντήσει μέχρι σήμερα, ώστε αυτές να ληφθούν υπόψη κατά τη διαδικασία της αναθεώρησης· καλεί τους διευθυντές να υποβάλουν συγκεκριμένες προτάσεις για εναλλακτικές ρυθμίσεις όσον αφορά τις προθεσμίες που ανταποκρίνονται καλύτερα στις λειτουργικές απαιτήσεις των Υπηρεσιών, με παράλληλο σεβασμό των υποχρεώσεων υποβολής εκθέσεων που επιβάλλει στις Υπηρεσίες ο δημοσιονομικός κανονισμός·

                  26.

                  σημειώνει τη θετική ανταπόκριση των διευθυντών των Υπηρεσιών στο αίτημα της επιτροπής του Κοινοβουλίου που είναι αρμόδια για την απαλλαγή να καθιερωθεί ένα ακριβέστερο σύστημα επικοινωνίας, ιδίως όσον αφορά τη διαβίβαση από τις Υπηρεσίες στην επιτροπή αυτή των εγγράφων που σχετίζονται με την υποχρέωση αναφοράς των Υπηρεσιών· είναι της γνώμης ότι η καλύτερη οργάνωση της επικοινωνίας αυτής θα ενισχύσει τη συνεργασία της επιτροπής αυτής με τις Υπηρεσίες και θα οδηγήσει στη βελτίωση του δημοκρατικού ελέγχου·

                  27.

                  καλεί τους διευθυντές των Υπηρεσιών να συνοδεύουν στο εξής την ετήσια έκθεση δραστηριοτήτων τους, η οποία υποβάλλεται μαζί με οικονομικές και διαχειριστικές πληροφορίες, από δήλωση διαβεβαίωσης όσον αφορά τη νομιμότητα και κανονικότητα των πράξεών τους, παρόμοιες των δηλώσεων που υποβάλλουν σήμερα οι Γενικοί Διευθυντές της Επιτροπής·

                  28.

                  καλεί τις Υπηρεσίες να αναπτύξουν μια συνολική στρατηγική επικοινωνίας που θα ικανοποιεί την ανάγκη να γίνονται διαθέσιμα, υπό την κατάλληλη μορφή, τα αποτελέσματα του έργου τους στο ευρύ κοινό και όχι μόνο να παρουσιάζονται στα θεσμικά όργανα, τις αρμόδιες υπηρεσίες των κρατών μελών, τους ειδικούς, τους εταίρους ή συγκεκριμένους επωφελουμένους· στην προοπτική της ανάπτυξης μιας τέτοιας στρατηγικής, καλεί τις υπηρεσίες να εντείνουν τη συνεργασία τους και την ανταλλαγή πληροφοριών σε σχέση με τις βέλτιστες πρακτικές στην προσπάθεια επίτευξης αυτού του στόχου· ζητεί από τις Υπηρεσίες να ενημερώσουν κατάλληλα τις αρμόδιες επιτροπές του, πριν από την επόμενη διαδικασία απαλλαγής, σχετικά με τις προόδους όσον αφορά τη διαμόρφωση μιας τέτοιας στρατηγικής προκειμένου να εξασφαλισθεί η αποτελεσματική και έγκαιρη παρακολούθηση των δραστηριοτήτων τους·

            Γενικές παρατηρήσεις προς το Ελεγκτικό Συνέδριο και τις Υπηρεσίες

                  29.

                  χαιρετίζει την πρωτοβουλία του Ελεγκτικού Συνεδρίου να προσθέσει στις ειδικές εκθέσεις του για τις Υπηρεσίες έναν πίνακα με συνοπτικές πληροφορίες σχετικά με τις αρμοδιότητες, τη διοίκηση, τους διαθέσιμους πόρους και το παραγόμενο προϊόν/έργο κάθε Υπηρεσίας· πιστεύει ότι με τον τρόπο αυτόν βελτιώνεται η σαφήνεια και η διαφάνεια του έργου αυτών των κοινοτικών οργανισμών, ενώ ταυτόχρονα προσφέρεται μια χρήσιμη βάση για συγκρίσεις, όπου αυτό είναι εφικτό, στην προσπάθεια να προωθηθεί η διαμόρφωση του εναρμονισμένου πλαισίου για τις Υπηρεσίες, όπως έχει ζητήσει το Ευρωπαϊκό Κοινοβούλιο·

                  30.

                  καλεί το Συνέδριο και τις Υπηρεσίες να ενισχύσουν τη συνεργασία τους, με στόχο την αναβάθμιση των διαδικασιών και των τεχνικών μέσων για τη βελτίωση της διαχείρισης σε δημοσιονομικά και χρηματοπιστωτικά θέματα, στην προοπτική καθιέρωσης μιας μεθοδολογίας που θα προετοιμάσει το έδαφος για μια θετική απόφαση όσον αφορά την απαλλαγή, ήδη από την έναρξη της διαδικασίας· ζητεί να ενημερώνεται τακτικά όσον αφορά την πραγματοποιηθείσα πρόοδο και την εφαρμογή των βέλτιστων πρακτικών·

                  31.

                  καλεί το Συνέδριο και τις Υπηρεσίες να βελτιώσουν τη διαφάνεια της procédure contradictoire πριν από την τελική έκθεση του Συνεδρίου σχετικά με την απαλλαγή, ώστε να αποφευχθεί κάθε αντίφαση ή ασάφεια που θα έθετε σε κίνδυνο την αξιοπιστία όλης της διαδικασίας· στο πλαίσιο αυτό, καλεί το Συνέδριο και την Επιτροπή να προτείνουν έναν εφικτό τρόπο για την ενημερότητα των πληροφοριών όσον αφορά τις βελτιώσεις που έχουν εφαρμοσθεί ή τα προβλήματα που έχουν ανακύψει, από την πρώτη συζήτηση της προπαρασκευαστικής έκθεσης του Συνεδρίου μέχρι τη στιγμή της απόφασης σχετικά με τη χορήγηση απαλλαγής, ώστε να είναι πάντοτε διαθέσιμη η πληρέστερη δυνατή εικόνα της κατάστασης κάθε Υπηρεσίας.

         (1)  ΕΕ C 324 της 30.12.2004, σ. 46.

         (2)  ΕΕ L 248 της 16.9.2002, σ. 1.

         (3)  ΕΕ L 245 της 29.9.2003, σ. 13.

         (4)  ΕΕ L 357 της 31.12.2002, σ. 72.

         (5)  ΕΕ L 330 της 4.11.2004, σ. 27.

         (6)  Όπως διατυπώθηκε στο παράρτημα Ι της ανακοίνωσης της Επιτροπής προς το Συμβούλιο και το Ευρωπαϊκό Κοινοβούλιο «Η οικοδόμηση του κοινού μας μέλλοντος — Προκλήσεις πολιτικής και δημοσιονομικά μέσα της διευρυμένης Ένωσης 2007-2013» [COM(2004) 0101, σ. 38].

         (7)  Βλέπε παράρτημα στην έκθεση παρακολούθησης της Επιτροπής για την απαλλαγή για το 2002 [COM(2004) 0648, σ. 108].

         (8)  ΕΕ L 269 της 5.10.2002, σ. 15.


title: Απόφαση της Επιτροπής, της 3ης Φεβρουαρίου 2014 , για τον καθορισμό των χώρων που έλαβαν το σήμα ευρωπαϊκής πολιτιστικής κληρονομιάς το 2013

text:
               5.2.2014

               EL

               Επίσημη Εφημερίδα της Ευρωπαϊκής Ένωσης

               C 33/4

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 3ης Φεβρουαρίου 2014
   για τον καθορισμό των χώρων που έλαβαν το σήμα ευρωπαϊκής πολιτιστικής κληρονομιάς το 2013
   2014/C 33/04
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση αριθ. 1194/2011/ΕΕ του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με τη θέσπιση δράσης της Ευρωπαϊκής Ένωσης για το Σήμα Ευρωπαϊκής Πολιτιστικής Κληρονομιάς (1), και ιδίως το άρθρο 14 παράγραφος 1,
   Εκτιμώντας τα ακόλουθα:

               (1)

               Στις 28 Νοεμβρίου 2013 η ευρωπαϊκή ομάδα διαβίβασε την έκθεσή της σχετικά με τη διαδικασία επιλογής των χώρων για την απονομή του σήματος ευρωπαϊκής πολιτιστικής κληρονομιάς το 2013. Η Επιτροπή, συνυπολογίζοντας τις συστάσεις της ομάδας, θα πρέπει να καθορίσει τους χώρους που θα λάβουν το εν λόγω σήμα.

               (2)

               Σύμφωνα με το άρθρο 15 της απόφασης αριθ. 1194/2011/ΕΕ, κάθε χώρος που λαμβάνει το σήμα θα πρέπει να παρακολουθείται σε τακτική βάση προκειμένου να εξασφαλιστεί ότι εξακολουθεί να πληροί τα κριτήρια και ότι τηρεί το σχέδιο και το πρόγραμμα εργασιών που υπέβαλε με την αίτησή του για την επιλογή,

         ΑΠΟΦΑΣΙΖΕΙ:
   Άρθρο μόνο
   Το σήμα ευρωπαϊκής πολιτιστικής κληρονομιάς απονέμεται στον αρχαιολογικό χώρο του Carnuntum (Αυστρία), στο μέγαρο της Μεγάλης Συντεχνίας — Ιστορικό Μουσείο Εσθονίας (Εσθονία), στο στρατόπεδο Westerbork (Κάτω Χώρες) και στο Μέγαρο Ειρήνης (Κάτω Χώρες).

      Βρυξέλλες, 3 Φεβρουαρίου 2014.

            Για την Επιτροπή

         Ανδρούλλα ΒΑΣΙΛΕΊΟΥ

            Μέλος της Επιτροπής

      (1)  ΕΕ L 303 της 22.11.2011, σ. 1.


title: 2004/547/ΕΚ, Ευρατόμ:Απόφαση του Συμβουλίου, της 30ής Απριλίου 2004, που τροποποιεί την απόφαση της 13ης Σεπτεμβρίου 1999 για τον καθορισμό των όρων απασχόλησης του Γενικού Γραμματέα του Συμβουλίου της Ευρωπαϊκής Ένωσης, πατου Εκπροσώπου για την κοινή εξωτερική πολιτική και πολιτική ασφαλείας, και την απόφαση της 13ης Σεπτεμβρίου 1999 για τον καθορισμό των όρων απασχόλησης του Αναπληρωτή Γενικού Γραμματέα του Συμβουλίου της Ευρωπαϊκής Ένωσης

text:
               15.7.2004

               EL

               Επίσημη Εφημερίδα της Ευρωπαϊκής Ένωσης

               L 243/28

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 30ής Απριλίου 2004
   που τροποποιεί την απόφαση της 13ης Σεπτεμβρίου 1999 για τον καθορισμό των όρων απασχόλησης του Γενικού Γραμματέα του Συμβουλίου της Ευρωπαϊκής Ένωσης, Ύπατου Εκπροσώπου για την κοινή εξωτερική πολιτική και πολιτική ασφαλείας, και την απόφαση της 13ης Σεπτεμβρίου 1999 για τον καθορισμό των όρων απασχόλησης του Αναπληρωτή Γενικού Γραμματέα του Συμβουλίου της Ευρωπαϊκής Ένωσης
   (2004/547/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 2,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 121 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ, Ευρατόμ) αριθ. 723/2004 (1), τροποποίησε τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων καθώς και το καθεστώς που εφαρμόζεται επί του λοιπού προσωπικού των Κοινοτήτων, όπως καθορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 (2).

               (2)

               Αφενός, ο κανονισμός (ΕΚ) αριθ. 1292/2004 του Συμβουλίου (3), τροποποίησε τον κανονισμό αριθ. 422/67/ΕΟΚ, αριθ. 5/67/Ευρατόμ του Συμβουλίου, της 25ης Ιουλίου 1967, περί του καθορισμού του καθεστώτος χρηματικών απολαβών του Προέδρου και των Μελών της Επιτροπής, του Προέδρου, των Δικαστών, των Γενικών Εισαγγελέων και του Γραμματέως του Δικαστηρίου καθώς και του Προέδρου, των Μελών και του Γραμματέα του Πρωτοδικείου (4) και, αφετέρου, ο κανονισμός (ΕΚ) αριθ. 1293/2004 του Συμβουλίου (5), τροποποίησε τον κανονισμό (ΕΟΚ, Ευρατόμ, ΕΚΑΧ) αριθ. 2290/77, της 18ης Οκτωβρίου 1977, περί του καθορισμού του καθεστώτος χρηματικών απολαβών των Μελών του Ελεγκτικού Συνεδρίου του Συμβουλίου (6).

               (3)

               Eπιβάλλεται, ως εκ τούτου, να τροποποιηθεί η απόφαση του Συμβουλίου της 13ης Σεπτεμβρίου 1999, για τον καθορισμό των όρων απασχόλησης του Γενικού Γραμματέα του Συμβουλίου της Ευρωπαϊκής Ένωσης, Ύπατου Εκπροσώπου για την κοινή εξωτερική πολιτική και πολιτική ασφαλείας, και η απόφαση του Συμβουλίου της 13ης Σεπτεμβρίου 1999, για τον καθορισμό των όρων απασχόλησης του Αναπληρωτή Γενικού Γραμματέα του Συμβουλίου της Ευρωπαϊκής Ένωσης προκειμένου να προσαρμοστούν στις προαναφερόμενες τροποποιήσεις·

         ΑΠΟΦΑΣΙΖΕΙ:
   Άρθρο 1
   Η απόφαση του Συμβουλίου, της 13ης Σεπτεμβρίου 1999, για τον καθορισμό των όρων απασχόλησης του Γενικού Γραμματέα του Συμβουλίου της Ευρωπαϊκής Ένωσης, Ύπατου Εκπροσώπου για την κοινή εξωτερική πολιτική και πολιτική ασφαλείας, τροποποιείται ως εξής:

               1)

               Στο άρθρο 1, πρώτο εδάφιο:

                           —

                           οι όροι «του τελευταίου κλιμακίου του βαθμού Α1» αντικαθίστανται από τους όρους «του τρίτου κλιμακίου του βαθμού 16»,

                           —

                           προστίθεται η ακόλουθη φράση: «Ωστόσο, από την 1η Μαΐου 2004 έως την 30ή Απριλίου 2006, οι όροι “του τρίτου κλιμακίου του βαθμού 16” αντικαθίστανται από τους όρους “του τρίτου κλιμακίου του βαθμού Α*16”.»

               2)

               Στο άρθρο 1, δεύτερο εδάφιο, στο τέλος του άρθρου προστίθενται τα εξής:
               «και εφαρμόζεται σε αυτόν κατ’ αναλογία το άρθρο 17 του παραρτήματος VII του εν λόγω κανονισμού υπηρεσιακής κατάστασης».

         Άρθρο 2
   Η απόφαση τού Συμβουλίου, της 13ης Σεπτεμβρίου 1999, για τον καθορισμό των όρων απασχόλησης του Αναπληρωτή γενικού Γραμματέα του Συμβουλίου της Ευρωπαϊκής Ένωσης τροποποιείται ως εξής:

               1)

               Στο άρθρο 1, πρώτο εδάφιο:

                           —

                           οι όροι «του τελευταίου κλιμακίου του βαθμού Α1» αντικαθίστανται από τους όρους «του τρίτου κλιμακίου του βαθμού 16»,

                           —

                           προστίθεται η ακόλουθη φράση: «Ωστόσο, από την 1η Μαΐου 2004 έως την 30ή Απριλίου 2006, οι όροι “του τρίτου κλιμακίου του βαθμού 16” αντικαθίστανται από τους όρους “του τρίτου κλιμακίου του βαθμού Α*16”.».

               2)

               Στο άρθρο 1, δεύτερο εδάφιο, στο τέλος προστίθενται τα εξής.
               «και εφαρμόζεται σε αυτόν κατ’ αναλογία το άρθρο 17 του παραρτήματος VII του εν λόγω κανονισμού υπηρεσιακής κατάστασης».

         Άρθρο 3
   Η παρούσα απόφαση κοινοποιείται στον Γενικό Γραμματέα του Συμβουλίου της Ευρωπαϊκής Ένωσης, Ύπατο Εκπρόσωπο για την κοινή εξωτερική πολιτική και απολιτική ασφάλειας, και στον Αναπληρωτή Γενικό Γραμματέα του Συμβουλίου της Ευρωπαϊκής Ένωσης, τη επιμελεία του Προέδρου του Συμβουλίου.

      Βρυξέλλες, 30 Απριλίου 2004.

            Για το Συμβούλιο

            Ο Πρόεδρος

         B. COWEN

      (1)  ΕΕ L 124 της 27.4.2004, σ. 1.

      (2)  ΕΕ L 56 της 4.3.1968, σ. 1.

      (3)  Βλέπε σελίδα 23 της παρούσας Επίσημης Εφημερίδας.

      (4)  ΕΕ 187 της 8.8.1967, σ. 1· κανονισμός όπως τροποποιήθηκε τελευταία από τον κανονισμό (ΕΚ, ΕΚΑΧ, Ευρατόμ) αριθ. 2778/98(ΕΕ L 347 της 23.12.1998, σ. 1).

      (5)  Βλέπε σελίδα 26 της παρούσας Επίσημης Εφημερίδας.

      (6)  ΕΕ L 268 της 20.10.1977, σ. 1· κανονισμός όπως τροποποιήθηκε τελευταία από τον κανονισμό (ΕΚ, ΕΚΑΧ, Ευρατόμ) αριθ. 840/95 (ΕΕ L 85 της 19.4.1995, σ. 10).


title: Απόφαση της Επιτροπής, της 15ης Νοεμβρίου 2012 , για τη σύσταση της Συντονιστικής Ομάδας στον τομέα του Ηλεκτρισμού

text:
               17.11.2012

               EL

               Επίσημη Εφημερίδα της Ευρωπαϊκής Ένωσης

               C 353/2

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 15ης Νοεμβρίου 2012
   για τη σύσταση της Συντονιστικής Ομάδας στον τομέα του Ηλεκτρισμού
   2012/C 353/02
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Στο άρθρο 194 παράγραφος 1 της Συνθήκης καθορίζονται ως στόχοι η διασφάλιση της λειτουργίας της αγοράς ενέργειας και του ενεργειακού εφοδιασμού της Ένωσης, η προώθηση της ενεργειακής αποδοτικότητας, της εξοικονόμησης ενέργειας, της ανάπτυξης νέων και ανανεώσιμων μορφών ενέργειας και της διασύνδεσης των ενεργειακών δικτύων με πνεύμα αλληλεγγύης.

               (2)

               Σύμφωνα με την οδηγία 2005/89/ΕΚ του Ευρωπαϊκού Κοινοβουλίου και του Συμβουλίου, της 18ης Ιανουαρίου 2006, περί μέτρων διασφάλισης του εφοδιασμού με ηλεκτρισμό και περί επενδύσεων υποδομής (1), τα κράτη μέλη οφείλουν να εξασφαλίζουν υψηλό επίπεδο ασφάλειας εφοδιασμού με ηλεκτρική ενέργεια και να λαμβάνουν υπόψη τις δυνατότητες διασυνοριακής συνεργασίας προς τον σκοπό αυτό. Η Επιτροπή είναι αρμόδια να παρακολουθεί και να επανεξετάζει την εφαρμογή της εν λόγω οδηγίας.

               (3)

               Στην οδηγία 2009/72/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους κοινούς κανόνες για την εσωτερική αγορά ηλεκτρικής ενεργείας και για την κατάργηση της οδηγίας 2003/54/ΕΚ (2), προβλέπονται λεπτομερείς κανόνες για την εσωτερική αγορά ηλεκτρικής ενέργειας. Οι εν λόγω κανόνες αποσκοπούν, μεταξύ άλλων, στην περαιτέρω ανάπτυξη των διασυνοριακών διασυνδέσεων και στη διασφάλιση υψηλού επιπέδου ασφάλειας εφοδιασμού με ηλεκτρική ενέργεια.

               (4)

               Με την οδηγία 2009/72/ΕΚ ανατίθεται στις ρυθμιστικές αρχές το καθήκον να παρακολουθούν την τήρηση των κανόνων ασφαλείας και αξιοπιστίας του δικτύου και τις επενδύσεις σε δυναμικότητα παραγωγής σε σχέση με την ασφάλεια εφοδιασμού. Σύμφωνα με τον κανονισμό (ΕΚ) αριθ. 713/2009 (3), ο Οργανισμός Συνεργασίας των Ρυθμιστικών Αρχών Ενέργειας βοηθά τις ρυθμιστικές αρχές, συντονίζει τη δράση τους όπου είναι αναγκαίο και παρακολουθεί την εκτέλεση των καθηκόντων του Ευρωπαϊκού Δικτύου Διαχειριστών Συστημάτων Μεταφοράς Ηλεκτρικής Ενεργείας («ΕΔΔΣΜ-ηλ»).

               (5)

               Στην οδηγία 2009/72/ΕΚ προβλέπεται επίσης ότι οι διαχειριστές συστημάτων μεταφοράς είναι αρμόδιοι να εγγυώνται την ασφάλεια, την αξιοπιστία και αποδοτικότητα του δικτύου, ενώ με τον κανονισμό (ΕΚ) αριθ. 714/2009 (4) ανατίθενται στον ΕΔΔΣΜ-ηλ τα καθήκοντα να εκπονεί εργαλεία για να εξασφαλιστεί ο συντονισμός της λειτουργίας του δικτύου υπό κανονικές συνθήκες και συνθήκες έκτακτης ανάγκης και να υποβάλλει τακτικά προβλέψεις σχετικά με την επάρκεια της ευρωπαϊκής ηλεκτροπαραγωγής.

               (6)

               Σύμφωνα με την οδηγία 2009/72/ΕΚ, τα κράτη μέλη, καθώς και οι ρυθμιστικές αρχές, οφείλουν να συνεργάζονται μεταξύ τους και με την Επιτροπή, με σκοπό την ενοποίηση των εθνικών αγορών, ως πρώτο βήμα προς μια πλήρως απελευθερωμένη εσωτερική αγορά. Η Επιτροπή παρακολουθεί την εφαρμογή των διατάξεων της οδηγίας 2009/72/ΕΚ (5).

               (7)

               Η αύξηση της ηλεκτροπαραγωγής από ανανεώσιμες πηγές ενέργειας επιφέρει νέες προκλήσεις για την εσωτερική αγορά ηλεκτρικής ενέργειας, κυρίως όσον αφορά τη σταθερότητα του ηλεκτρικού δικτύου και την ασφάλεια εφοδιασμού με ηλεκτρική ενέργεια. Η ενίσχυση του συντονισμού των μέτρων πολιτικής για την εσωτερική αγορά ηλεκτρικής ενέργειας μεταξύ των κρατών μελών, λοιπών εμπλεκόμενων ενδιαφερόμενων και της Επιτροπής είναι αποφασιστικής σημασίας για την επιτυχία της ενοποίησης των ευρωπαϊκών αγορών ηλεκτρικής ενέργειας και για τη διατήρηση υψηλού επιπέδου της ασφάλειας εφοδιασμού με ηλεκτρική ενέργεια.

               (8)

               Ως εκ τούτου, η Επιτροπή διοργάνωσε αρκετές συνεδριάσεις με υψηλού επιπέδου αντιπροσώπους των αρμόδιων αρχών των κρατών μελών, των εθνικών ρυθμιστικών αρχών ενέργειας, του ΕΔΔΣΜ-ηλ και του Οργανισμού Συνεργασίας των Ρυθμιστικών Αρχών Ενεργείας («ο Οργανισμός»), με σκοπό την ανταλλαγή απόψεων και την ένταξη των εισηγήσεών τους στην πολιτική σχετικά με θέματα ασφάλειας εφοδιασμού με ηλεκτρική ενέργεια, στα οποία συγκαταλέγεται η σταθερότητα του ηλεκτρικού δικτύου και η επάρκεια της ηλεκτροπαραγωγής. Αυτές οι πρώτες δραστηριότητες και η ιδέα σύστασης Συντονιστικής Ομάδας στον τομέα του Ηλεκτρισμού συζητήθηκαν στο άτυπο Συμβούλιο Ενέργειας που πραγματοποιήθηκε στο Wroclaw τον Σεπτέμβριο του 2011 και στις συνεδριάσεις του Συμβουλίου «Μεταφορές, Τηλεπικοινωνίες και Ενέργεια» τον Νοέμβριο 2011 και τον Φεβρουάριο 2012.

               (9)

               Αυτές οι συνεδριάσεις αντιπροσώπων υψηλού επιπέδου αποδείχθηκαν πολύ χρήσιμες για την Επιτροπή και όλους τους ενδιαφερόμενους. Σε αυτές συγκεντρώθηκαν πολύτιμες πληροφορίες για την εσωτερική αγορά ηλεκτρικής ενέργειας και την ασφάλεια εφοδιασμού και κατέστη δυνατόν να συζητηθούν διάφορες πιθανές λύσεις για την αντιμετώπιση των υφιστάμενων προβλημάτων. Κατά τις συνεδριάσεις υπογραμμίστηκε ιδίως η ανάγκη να αντιμετωπιστούν σε ευρωπαϊκό επίπεδο οι νέες προκλήσεις που σχετίζονται με τις ενοποιημένες αγορές ηλεκτρικής ενέργειας.

               (10)

               Ως εκ τούτου, είναι σκόπιμο να θεσμοθετηθεί η εν λόγω ομάδα εμπειρογνωμόνων στον τομέα της ηλεκτρικής ενέργειας και να καθοριστούν τα καθήκοντα και η διάρθρωσή της.

               (11)

               Αναμένεται ότι η Συντονιστική Ομάδα στον τομέα του Ηλεκτρισμού θα συμβάλλει στην ενίσχυση της συνεργασίας και του συντονισμού μεταξύ των κρατών μελών και της Επιτροπής στον τομέα του διασυνοριακού εμπορίου ηλεκτρικής ενέργειας και σε θέματα ασφάλειας εφοδιασμού, συμπεριλαμβανομένης της επάρκειας της ηλεκτροπαραγωγής και της σταθερότητας του δικτύου, καθώς και ότι θα προετοιμάζει τυχόν νέες πολιτικές πρωτοβουλίες και θα αντιδρά σε ενδεχόμενες κρίσεις εφοδιασμού.

               (12)

               Η Συντονιστική Ομάδα στον τομέα του Ηλεκτρισμού πρέπει να παρέχει στην Επιτροπή και στα μέλη της την απαραίτητη εμπειρογνωμοσύνη πολιτικού χαρακτήρα για πρωτοβουλίες που αποσκοπούν στη διαφύλαξη και την ενίσχυση της ενοποίησης της αγοράς και της ασφάλειας εφοδιασμού με ηλεκτρική ενέργεια.

               (13)

               Η Ομάδα πρέπει να απαρτίζεται από τις αρμόδιες αρχές των κρατών μελών (υπουργείο αρμόδιο για θέματα ηλεκτρικής ενέργειας και εθνική ρυθμιστική αρχή), το ΕΔΔΣΜ-ηλ και τον Οργανισμό. Πρέπει να καθοριστούν κανόνες για τη δημοσιοποίηση των πληροφοριών από τα μέλη της Ομάδας.

               (14)

               Η επεξεργασία των δεδομένων προσωπικού χαρακτήρα που αφορούν τα μέλη της Ομάδας πρέπει να διενεργείται σύμφωνα με τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (6),

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ίδρυση της Συντονιστικής Ομάδας στον τομέα του Ηλεκτρισμού
   Συστήνεται η Συντονιστική Ομάδα στον τομέα του Ηλεκτρισμού, εφεξής καλούμενη «η Ομάδα».
   Άρθρο 2
   Καθήκοντα της Ομάδας
   1.   Τα καθήκοντα της Ομάδας είναι:

               α)

               να χρησιμεύσει ως βάση για την ανταλλαγή πληροφοριών και για τον συντονισμό των μέτρων πολιτικής στον τομέα της ηλεκτρικής ενέργειας που έχουν διασυνοριακές επιπτώσεις και για την ανταλλαγή πείρας, βέλτιστων πρακτικών και επιστημονικής εμπειρογνωμοσύνης, καθώς και να επικουρεί την Επιτροπή κατά την χάραξη των πολιτικών πρωτοβουλιών·

               β)

               να διευκολύνει την ανταλλαγή πληροφοριών και τη συνεργασία όσον αφορά την ασφάλεια εφοδιασμού με ηλεκτρική ενέργεια, συμπεριλαμβανομένης της επάρκειας ηλεκτροπαραγωγής και της διασυνοριακής σταθερότητας του δικτύου ηλεκτρικής ενέργειας.

         2.   Ειδικότερα, στο πλαίσιο της Ομάδας:

               α)

               ανταλλάσσονται πληροφορίες σχετικά με τις αποφάσεις που αφορούν την παραγωγή και μεταφορά ηλεκτρικής ενέργειας και τις ενδεχόμενες συνέπειές τους στο διασυνοριακό εμπόριο και τη σταθερότητα του δικτύου ηλεκτρικής ενέργειας·

               β)

               συζητούνται ειδικά ζητήματα που εγείρουν ανησυχίες όσον αφορά τη σταθερότητα του δικτύου ηλεκτρικής ενέργειας ή/και την επάρκεια της ηλεκτροπαραγωγής, με στόχο να συνάγονται συντονισμένες λύσεις σύμφωνες με την εσωτερική αγορά ενέργειας·

               γ)

               επανεξετάζονται οι τακτικές προβλέψεις σχετικά με την επάρκεια της ευρωπαϊκής ηλεκτροπαραγωγής που εκπονεί το ΕΔΔΣΜ-ηλ, ιδίως όταν στις εκθέσεις αυτές αναφέρεται δυνητικός κίνδυνος για την ασφάλεια εφοδιασμού·

               δ)

               προωθείται η ανταλλαγή πληροφοριών, η πρόληψη και η συντονισμένη δράση σε περίπτωση κατάστασης έκτακτης ανάγκης εντός της Ένωσης και με τρίτες χώρες.

         Άρθρο 3
   Διαβούλευση
   Η Επιτροπή μπορεί να συμβουλεύεται την Ομάδα για κάθε θέμα που σχετίζεται με την ηλεκτρική ενέργεια και, ειδικότερα, την ασφάλεια εφοδιασμού με ηλεκτρική ενέργεια.
   Άρθρο 4
   Σύνθεση της Ομάδας
   1.   Τα μέλη της Ομάδας είναι τα ακόλουθα:

               α)

               οι αρχές των κρατών μελών, ιδίως τα αρμόδια για την ενέργεια υπουργεία·

               β)

               οι εθνικές ρυθμιστικές αρχές ενέργειας·

               γ)

               ο Οργανισμός Συνεργασίας των Ρυθμιστικών Αρχών Ενέργειας («ο Οργανισμός»), που ιδρύθηκε με τον κανονισμό (ΕΚ) αριθ. 713/2009 (7)·

               δ)

               το Ευρωπαϊκό Δίκτυο Διαχειριστών Συστημάτων Μεταφοράς Ηλεκτρικής Ενεργείας (ΕΔΔΣΜ-ηλ), που ιδρύθηκε με τον κανονισμό (ΕΚ) αριθ. 714/2009 (8).

         2.   Κάθε μέλος δύναται να ορίσει κατ’ ανώτατο όριο δύο μόνιμους αντιπροσώπους και δύο αναπληρωτές για να συμμετέχουν στις εργασίες της Ομάδας. Ένας από τους μόνιμους αντιπροσώπους που ορίζει το κράτος μέλος είναι ο επικεφαλής του διοικητικής αρχής που είναι αρμόδια για θέματα ενέργειας. Ένας από τους μόνιμους αντιπροσώπους της εθνικής ρυθμιστικής αρχής είναι ο γενικός διευθυντής ή ο πρόεδρός της. Ένας από τους μόνιμους αντιπροσώπους που ορίζει ο Οργανισμός είναι ο διευθυντής του. Ένας από τους μόνιμους αντιπροσώπους που ορίζει το ΕΔΔΣΜ-ηλ είναι ο γενικός γραμματέας του. Οι αναπληρωτές τους ορίζονται σύμφωνα με τους ίδιους όρους που ισχύουν για τα τακτικά μέλη· οι αναπληρωτές αντικαθιστούν αυτομάτως τα τακτικά μέλη που απουσιάζουν ή κωλύονται.
   3.   Κατά τη διάρκεια κατάστασης έκτακτης ανάγκης σε επίπεδο Ένωσης, κράτους μέλους ή περιφερειακό, ή σε άλλες εξαιρετικές περιπτώσεις, τα μέλη της Ομάδας δύνανται να ζητήσουν από την Επιτροπή να ορίσει να συμμετέχουν στις εργασίες της Ομάδας περισσότεροι από δύο αντιπρόσωποι.
   4.   Τα ονόματα των μελών, καθώς και τα ονόματα των μόνιμων αντιπροσώπων τους και των αναπληρωτών των τακτικών μελών της Ομάδας, και των παρατηρητών δημοσιεύονται στο μητρώο των ομάδων εμπειρογνωμόνων της Επιτροπής και άλλων παρόμοιων οντοτήτων («το Μητρώο») (9).
   5.   Κάθε μέλος της Συντονιστικής Ομάδας στον τομέα του Ηλεκτρισμού εγγράφεται μέσω διαδικτύου (ιστότοπος «CIRCABC» (10)) και μεριμνά για την επικαιροποίηση του καθεστώτος του μέλους.
   6.   Τα δεδομένα προσωπικού χαρακτήρα συγκεντρώνονται, υποβάλλονται σε επεξεργασία και δημοσιεύονται σύμφωνα με τον κανονισμό (ΕΚ) αριθ. 45/2001.
   Άρθρο 5
   Λειτουργία
   1.   Της Ομάδας προεδρεύει αντιπρόσωπος της Επιτροπής («ο πρόεδρος»).
   2.   Ο πρόεδρος συγκαλεί την Ομάδα σε τακτική βάση και κοινοποιεί στην Ομάδα τις πληροφορίες που λαμβάνει από τις αρμόδιες αρχές, τηρώντας παράλληλα την εμπιστευτικότητα των εμπορικά ευαίσθητων πληροφοριών.
   3.   Σε συμφωνία με τις υπηρεσίες της Επιτροπής, η Ομάδα δύναται να συστήνει υποομάδες για την εξέταση επιμέρους ζητημάτων με βάση αρμοδιότητες που καθορίζει η ίδια. Οι εν λόγω ομάδες εργασίας διαλύονται αμέσως μετά την ολοκλήρωση της εντολής τους.
   4.   Ο αντιπρόσωπος της Επιτροπής δύναται να καλέσει εμπειρογνώμονες εκτός Ομάδας ειδικευμένους σε θέμα της ημερήσιας διάταξης, όπως αντιπροσώπους οργανώσεων παραγωγών ή καταναλωτών ή τρίτων χωρών, να συμμετάσχουν σε ad hoc βάση στις εργασίες της Ομάδας ή υποομάδας. Επιπλέον, ο αντιπρόσωπος της Επιτροπής δύναται να παρέχει καθεστώς παρατηρητή σε άτομα, οργανώσεις κατά την έννοια του κανόνα 8 παράγραφος 3 των οριζόντιων κανόνων για τις ομάδες εμπειρογνωμόνων και τις υποψήφιες για προσχώρηση χώρες.
   5.   Τα μέλη των ομάδων εμπειρογνωμόνων και οι αντιπρόσωποί τους, καθώς και οι προσκεκλημένοι εμπειρογνώμονες και παρατηρητές, τηρούν τις υποχρεώσεις περί επαγγελματικού απορρήτου που καθορίζονται στις Συνθήκες και στους εκτελεστικούς τους κανονισμούς, καθώς και τους κανόνες ασφαλείας της Επιτροπής για την προστασία διαβαθμισμένων πληροφοριών ΕΕ οι οποίοι προβλέπονται στο παράρτημα της απόφασης 2001/844/ΕΚ, ΕΚΑΧ, Ευρατόμ της Επιτροπής (11). Σε περίπτωση αθέτησης των εν λόγω υποχρεώσεων, η Επιτροπή δύναται να λάβει όλα τα κατάλληλα μέτρα.
   6.   Οι συνεδριάσεις της Ομάδας και των υποομάδων της διεξάγονται στα κτίρια της Επιτροπής. Η Επιτροπή παρέχει γραμματειακή υποστήριξη. Επιτρέπεται να προσκαλούνται στις συνεδριάσεις της Ομάδας και των υποομάδων της άλλες υπηρεσίες της Επιτροπής και η Ευρωπαϊκή Υπηρεσία Εξωτερικής Δράσης, όταν τις αφορούν άμεσα τα θέματα που πρόκειται να συζητηθούν.
   7.   Με την επιφύλαξη της παραγράφου 6 του παρόντος άρθρου, η Επιτροπή θέτει όλα τα σχετικά έγγραφα εργασίας στη διάθεση των μελών της Ομάδας, μέσω συνεργατικού χώρου εργασίας με εταίρους της Ευρωπαϊκής Ένωσης (ιστότοπος CIRCA). Επιπλέον, η Επιτροπή δημοσιεύει όλα τα σχετικά έγγραφα, είτε με την συμπερίληψή τους στο Μητρώο, είτε μέσω συνδέσμου που παραπέμπει από το Μητρώο σε αποκλειστικό για τον σκοπό αυτό ιστότοπο. Πρέπει να προβλεφθούν εξαιρέσεις από τη συστηματική δημοσίευση, εφόσον η δημοσίευση εγγράφου ενδέχεται να διακυβεύσει την προστασία δημοσίου ή ιδιωτικού συμφέροντος, όπως ορίζεται στο άρθρο 4 του κανονισμού (ΕΚ) αριθ. 1049/2001.
   Άρθρο 6
   Έξοδα συνεδριάσεων
   1.   Οι συμμετέχοντες στις εργασίες της Ομάδας και των υποομάδων δεν αμείβονται για τις υπηρεσίες που παρέχουν.
   2.   Η Επιτροπή καλύπτει τα έξοδα ταξιδίου ενός αντιπροσώπου ανά κράτος μέλος και αρμόδια αρχή κράτους μέλους, σύμφωνα με τις διατάξεις που ισχύουν στην Επιτροπή.
   3.   Τα εν λόγω έξοδα καλύπτονται εντός των ορίων των διαθέσιμων πιστώσεων στο πλαίσιο της ετήσιας διαδικασίας κατανομής των πόρων.

      Βρυξέλλες, 15 Νοεμβρίου 2012.

            Για την Επιτροπή

         Günther OETTINGER

            Μέλος της Επιτροπής

      (1)  ΕΕ L 33 της 4.2.2006, σ. 22.

      (2)  ΕΕ L 211 της 14.8.2009, σ. 55.

      (3)  ΕΕ L 211 της 14.8.2009, σ. 1.

      (4)  ΕΕ L 211 της 14.8.2009, σ. 15.

      (5)  Ιδίως όσον αφορά ζητήματα της ασφάλειας εφοδιασμού, βλ. το άρθρο 47 παράγραφος 1 στοιχείο γ) της οδηγίας 2009/72/ΕΚ (παρακολούθηση). Η Επιτροπή πρέπει επίσης να αξιολογεί τα θέματα της ασφάλειας εφοδιασμού στο πλαίσιο αποφάσεων πιστοποίησης (βλ. άρθρο 11 παράγραφος 7 της οδηγίας 2009/72/ΕΚ) και ενθαρρύνεται να υποβάλλει συστάσεις για τη διαπραγμάτευση σχετικών συμφωνιών με τρίτες χώρες, με αντικείμενο την ασφάλεια του ενεργειακού εφοδιασμού [βλ. αιτιολογική σκέψη (25) της οδηγίας 2009/72/ΕΚ].

      (6)  ΕΕ L 8 της 12.1.2001, σ. 1.

      (7)  Βλέπε υποσημείωση 3.

      (8)  Βλέπε υποσημείωση 4.

      (9)  Τα μέλη που δεν επιθυμούν τη δημοσιοποίηση των ονομάτων τους μπορούν να ζητήσουν παρέκκλιση από τον εν λόγω κανόνα. Το αίτημα μη δημοσιοποίησης του ονόματος μέλους ομάδας εμπειρογνωμόνων θεωρείται δικαιολογημένο εάν η δημοσιοποίηση ενδέχεται να θέσει σε κίνδυνο την ασφάλεια ή την ακεραιότητά του ή να βλάψει αδικαιολόγητα την ιδιωτική του ζωή.

      (10)  CIRCABC είναι το αρκτικόλεξο του τίτλου «Communication & Information Resource Centre for Administrations, Businesses and Citizens» (Κέντρο επικοινωνίας και ενημέρωσης για τις διοικητικές υπηρεσίες, τις επιχειρήσεις και τους πολίτες).

      (11)  ΕΕ L 317 της 3.12.2001, σ. 1.


Avis juridique important

|

32002D0040

2002/40/ΕΚ: Απόφαση του Συμβουλίου, της 6ης Δεκεμβρίου 2001, για τη σύναψη της συμφωνίας υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των αλιευτικών δυνατοτήτων και του χρηματικού ανταλλάγματος που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας-Μπισάου για την αλιεία στα ανοικτά των ακτών της Γουινέας-Μπισάου, για την περίοδο από τις 16 Ιουνίου 2001 έως τις 15 Ιουνίου 2006

Επίσημη Εφημερίδα αριθ. L 019 της 22/01/2002 σ. 0032 - 0033

Απόφαση του Συμβουλίουτης 6ης Δεκεμβρίου 2001για τη σύναψη της συμφωνίας υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των αλιευτικών δυνατοτήτων και του χρηματικού ανταλλάγματος που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας-Μπισάου για την αλιεία στα ανοικτά των ακτών της Γουινέας-Μπισάου, για την περίοδο από τις 16 Ιουνίου 2001 έως τις 15 Ιουνίου 2006(2002/40/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2,την πρόταση της Επιτροπής,Εκτιμώντας τα ακόλουθα:(1) Σύμφωνα με τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας-Μπισάου για την αλιεία στα ανοικτά των ακτών της Γουινέας-Μπισάου(1), η Κοινότητα και η Δημοκρατία της Γουινέας-Μπισάου προέβησαν σε διαπραγματεύσεις για να καθορίσουν τις τροποποιήσεις ή τις συμπληρώσεις που πρέπει να επέλθουν στη συμφωνία κατά το τέλος της περιόδου εφαρμογής του πρωτοκόλλου που προσαρτάται σ' αυτήν.(2) Κατόπιν των εν λόγω διαπραγματεύσεων, μονογραφήθηκε ένα νέο πρωτόκολλο στις 30 Μαΐου 2001 για τον καθορισμό των αλιευτικών δυνατοτήτων και του χρηματικού ανταλλάγματος που προβλέπονται στη συμφωνία.(3) Με το πρωτόκολλο αυτό, οι αλιείς της Κοινότητας διαθέτουν αλιευτικές δυνατότητες στα ύδατα που υπάγονται στην κυριαρχία ή τη δικαιοδοσία της Δημοκρατίας της Γουινέας-Μπισάου για την περίοδο από τις 16 Ιουνίου 2001 έως τις 15 Ιουνίου 2006.(4) Για να εξασφαλισθεί η συνέχιση των αλιευτικών δραστηριοτήτων των σκαφών της Κοινότητας, είναι απαραίτητο να εφαρμοσθεί το νέο πρωτόκολλο, το συντομότερο δυνατό. Για τον λόγο αυτό, τα δύο μέρη μονογράφησαν συμφωνία υπό μορφήν ανταλλαγής επιστολών, που προβλέπει την προσωρινή εφαρμογή του μονογραφημένου πρωτοκόλλου από τις 16 Ιουνίου 2001.(5) Είναι σκόπιμο να εγκριθεί η συμφωνία υπό μορφήν ανταλλαγής επιστολών, υπό την επιφύλαξη οριστικής απόφασης δυνάμει του άρθρου 37 της συνθήκης.(6) Θα πρέπει να καθοριστεί η μέθοδος κατανομής των αλιευτικών δυνατοτήτων μεταξύ των κρατών μελών με βάση την παραδοσιακή κατανομή των αλιευτικών δυνατοτήτων στο πλαίσιο της αλιευτικής συμφωνίας,ΑΠΟΦΑΣΙΖΕΙ:Άρθρο 1Η συμφωνία υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό, για την περίοδο από τις 16 Ιουνίου 2001 έως τις 15 Ιουνίου 2006, των αλιευτικών δυνατοτήτων και του χρηματικού ανταλλάγματος που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας-Μπισάου για την αλιεία στα ανοικτά των ακτών της Γουινέας-Μπισάου, εγκρίνεται εξ ονόματος τη Κοινότητας.Τα κείμενα της συμφωνίας υπό μορφήν ανταλλαγής επιστολών και του πρωτοκόλλου επισυνάπτονται στην παρούσα απόφαση.Άρθρο 2Οι αλιευτικές δυνατότητες που καθορίζονται στο πρωτόκολλο κατανέμονται μεταξύ των κρατών μελών ως εξής:α) αλιεία γαρίδας:>ΘΕΣΗ ΠΙΝΑΚΑ>β) αλιεία ιχθύων/κεφαλοπόδων:>ΘΕΣΗ ΠΙΝΑΚΑ>γ) θυνναλιευτικά γρι-γρι:>ΘΕΣΗ ΠΙΝΑΚΑ>δ) θυνναλιευτικά με καλάμι και με παραγάδια επιφανείας:>ΘΕΣΗ ΠΙΝΑΚΑ>Εάν οι αιτήσεις αδειών αυτών των κρατών μελών δεν εξαντλήσουν τις αλιευτικές δυνατότητες που καθορίζονται στο πρωτόκολλο, η Επιτροπή μπορεί να λάβει υπόψη τις αιτήσεις αδειών οποιουδήποτε άλλου κράτους μέλους.Άρθρο 3Τα κράτη μέλη, τα σκάφη των οποίων αλιεύουν στο πλαίσιο του παρόντος πρωτοκόλλου, οφείλουν να κοινοποιούν στην Επιτροπή τις ποσότητες κάθε αποθέματος που αλιεύονται στην αλιευτική ζώνη της Γουινέας-Μπισάου σύμφωνα με τις λεπτομέρειες του κανονισμού (ΕΚ) αριθ. 500/2001 της Επιτροπής, της 14ης Μαρτίου 2001, για τη θέσπιση των λεπτομερειών εφαρμογής του κανονισμού (ΕΟΚ) αριθ. 2847/93 του Συμβουλίου, σχετικά με τον έλεγχο των αλιευμάτων των κοινοτικών αλιευτικών σκαφών στα ύδατα τρίτων χωρών και στην ανοικτή θάλασσα(2).Άρθρο 4Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία, δεσμεύοντας την Κοινότητα.Βρυξέλλες, 6 Δεκεμβρίου 2001.Για το ΣυμβούλιοΟ ΠρόεδροςI. Durant(1) ΕΕ L 226 της 29.8.1980, σ. 34.(2) ΕΕ L 73 της 15.3.2001, σ. 8.


Avis juridique important

|

32004D0174

2004/174/ΕΚ: Απόφαση του Συμβουλίου, της 10ης Φεβρουαρίου 2004, για το διορισμό τακτικού μέλους στην Επιτροπή των Περιφερειών

Επίσημη Εφημερίδα αριθ. L 055 της 24/02/2004 σ. 0055 - 0055

Απόφαση του Συμβουλίουτης 10ης Φεβρουαρίου 2004για το διορισμό τακτικού μέλους στην Επιτροπή των Περιφερειών(2004/174/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την πρόταση της ισπανικής κυβέρνησης,Εκτιμώντας τα ακόλουθα:(1) Την απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.(2) Λόγω λήξεως της θητείας του κ. Carlos MAYOR OREJA, η οποία γνωστοποιήθηκε στο Συμβούλιο στις 22 Ιανουαρίου 2004, έχει κενωθεί μία θέση τακτικού μέλους της Επιτροπής των Περιφερειών,ΑΠΟΦΑΣΙΖΕΙ:Άρθρο μόνοΗ κα Esperanza AGUIRRE GIL DE BIEDMA Presidenta - Gobierno de la Communidad Autónoma de Madrid, διορίζεται τακτικό μέλος της Επιτροπής των Περιφερειών σε αντικατάσταση του κ. Carlos MAYOR OREJA για το υπόλοιπο της θητείας του, δηλαδή έως τις 25 Ιανουαρίου 2006.Βρυξέλλες, 10 Φεβρουαρίου 2004.Για το ΣυμβούλιοΟ ΠρόεδροςC. McCreevy(1) ΕΕ L 24 της 26.1.2002, σ. 38.


Avis juridique important

|

31987D0135

87/135/ΕΟΚ: Απόφαση της Επιτροπής της 23ης Φεβρουαρίου 1987 για την αποδοχή της ανάληψης υποχρέωσης που πρότεινε η Kyocera Corporation όσον αφορά τη διαδικασία αντιντάμπινγκ σχετικά με τις εισαγωγές μηχανημάτων φωτοαντιγραφής που χρησιμοποιούν συνηθισμένο χαρτί καταγωγής Ιαπωνίας και για την περάτωση της έρευνας

Επίσημη Εφημερίδα αριθ. L 054 της 24/02/1987 σ. 0036 - 0037

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Φεβρουαρίου 1987  για την αποδοχή της ανάληψης υποχρέωσης που πρότεινε η Kyocera Corporation όσον αφορά τη διαδικασία αντιντάμπινγκ σχετικά με τις εισαγωγές μηχανημάτων φωτοαντιγραφής που χρησιμοποιούν συνηθισμένο χαρτί καταγωγής Ιαπωνίας και για την περάτωση της έρευνας  (87/135/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 10,  Μετά από διαβουλεύσεις στο πλαίσιο της Συμβουλευτικής Επιτροπής όπως προβλέπεται από τον προαναφερόμενο κανονισμό,  Εκτιμώντας:  ότι με τον κανονισμό (ΕΟΚ) αριθ. 2640/86 (2) η Επιτροπή επέβαλε προσωρινό δασμό αντιντάμπινγκ στις εισαγωγές μηχανημάτων φωτοαντιγραφής που χρησιμοποιούν συνηθισμένο χαρτί καταγωγής Ιαπωνίας·  ότι διαπιστώθηκε ότι η Kyocera Corporation ήταν ένας από τους ιάπωνες εξαγωγείς που ασκούσαν πρακτική ντάμπινγκ στα μηχανήματα φωτοαντιγραφής που χρησιμοποιούν συνηθισμένο χαρτί και τα οποία εισάγονταν στην Κοινότητα κατά την περίοδο αναφοράς (Ιανουάριος - Ιούλιος 1986) και προκαλούσαν έτσι ζημία στους κοινοτικούς παραγωγούς·  ότι πριν από τη λήψη προσωρινών μέτρων η Kyocera πρότεινε ανάληψη υποχρεώσεων που προσωρινά δεν έγινε αποδεκτή από την Επιτροπή·  ότι η Kyocera απέστειλε για τελευταία φορά μηχανήματα φωτοαντιγραφής που χρησιμοποιούν συνηθισμένο χαρτί στην Κοινότητα τον Ιούλιο του 1985 και ότι από τότε σταμάτησε τις εξαγωγές της στην Κοινότητα·  ότι η Επιτροπή εξακρίβωσε ότι η Kyocera διέκοψε την παραγωγή μηχανημάτων φωτοαντιγραφής που χρησιμοποιούν συνηθισμένο χαρτί τον Μάρτιο του 1986·  ότι η Kyocera αναθεώρησε την πρότασή της για ανάληψη υποχρεώσεων σχετικά με μελλοντικές εξαγωγές και πρότεινε να παράσχει επαρκείς πληροφορίες στην Επιτροπή στην περίπτωση που θα αποφάσιζε να επαναλάβει τις εξαγωγές της στην Κοινότητα·  ότι η Επιτροπή κρίνει την αναθεωρημένη ανάληψη υποχρεώσεων της Kyocera αποδεκτή·  ότι το Συμβούλιο αποφάσισε σύμφωνα με το άρθρο 1 του κανονισμού (ΕΟΚ) αριθ. 535/87 (3) την είσπραξη των ποσών που καταβλήθηκαν ως ασφάλεια στο πλαίσιο του προσωρινού δασμού,  ΑΠΟΦΑΣΙΖΕΙ:  Άρθρο 1  Η ανάληψη υποχρεώσεων που πρότεινε η Kyocera Corporation όσον αφορά τη διαδικασία αντιντάμπινγκ σχετικά με τις εισαγωγές μηχανημάτων φωτοαντιγραφής που χρησιμοποιούν συνηθισμένο χαρτί, που υπάγονται στη διάκριση 90.10 Α του κοινού δασμολογίου, που αντιστοιχεί στον κώδικα NIMEXE ex 90.10-22, καταγωγής Ιαπωνίας γίνεται αποδεκτή.  Άρθρο 2  Περατώνεται η έρευνα στο πλαίσιο της διαδικασίας αντιντάμπινγκ που αναφέρεται στο άρθρο 1.  Βρυξέλλες, 23 Φεβρουαρίου 1987.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 239 της 26. 8. 1986, σ. 5.  Βλέπε σελίδα 12 της παρούσας Επίσημης Εφημερίδας


title: 2007/617/ΕΚ: Απόφαση του Συμβουλίου, της 18ης Σεπτεμβρίου 2007 , για διορισμό στην Επιτροπή των Περιφερειών πέντε τακτικών μελών και πέντε αναπληρωματικών μελών από την Ουγγαρία

text:
               25.9.2007

               EL

               Επίσημη Εφημερίδα της Ευρωπαϊκής Ένωσης

               L 249/8

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 18ης Σεπτεμβρίου 2007
   για διορισμό στην Επιτροπή των Περιφερειών πέντε τακτικών μελών και πέντε αναπληρωματικών μελών από την Ουγγαρία
   (2007/617/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της ουγγρικής κυβέρνησης,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ περί διορισμού των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2006 έως 25 Ιανουαρίου 2010 (1).

               (2)

               Τέσσερις θέσεις τακτικών μελών της Επιτροπής των Περιφερειών έμειναν κενές λόγω της λήξης της θητείας του κ. BOR, του κ. DIÓSSY, του κ. FÁBIÁN και του κ. KÁLI. Μία θέση μέλους της Επιτροπής των Περιφερειών έμεινε κενή λόγω της αλλαγής της θητείας του κ. BIHARY. Τρεις θέσεις αναπληρωματικών μελών της Επιτροπής των Περιφερειών έμειναν κενές λόγω της λήξης της θητείας του κ. MÁTIS, του κ. NÉMETH και του κ. LITTER. Δύο θέσεις αναπληρωματικών μελών της Επιτροπής των Περιφερειών έμειναν κενές μετά τον διορισμό ως τακτικών μελών του κ. NAGY και του κ. GÉMESI, νυν αναπληρωματικών μελών,

         ΑΠΟΦΑΣΙΖΕΙ:
   Άρθρο 1
   Διορίζονται στην Επιτροπή των Περιφερειών, για το εναπομένον διάστημα της τρέχουσας εντολής, ήτοι έως τις 25 Ιανουαρίου 2010:

               α)

               ως τακτικά μέλη, οι ακόλουθοι:

                           κ. Sándor NAGY, στη θέση του κ. Imre BOR,

                           κ. Gábor BIHARY, αντιπρόσωπος του οικισμού, τρίτο Διαμέρισμα της Βουδαπέστης, στη θέση του κ. Gábor BIHARY, μέλος της Γενικής Συνέλευσης της Βουδαπέστης,

                           κ. András SZALAY, αντιπρόσωπος του οικισμού Veszprém, στη θέση του κ. Zsolt FÁBIÁN,

                           κ. György GÉMESI, στη θέση του κ. Sándor KÁLI,

                           κ. Erika SZŰCS, αντιδήμαρχος του Miskolc, στη θέση του κ. László DIÓSSY

                     και

               β)

               ως αναπληρωματικά μέλη, οι ακόλουθοι:

                           κ. Levente MAGYAR, μέλος της γενικής συνέλευσης του Jász-Nagykun-Szolnok, στη θέση του κ. Sándor NAGY,

                           κ. Csaba MOLNÁR, μέλος της γενικής συνέλευσης του Győr-Moson-Sopron, στη θέση του κ. András MÁTIS,

                           κ. László VÉCSEY, δήμαρχος του Szada, στη θέση του κ. György GÉMESI,

                           κ. Kata TÜTTŐ, μέλος της γενικής συνέλευσης της πρωτεύουσας, στη θέση του κ. Balázs NÉMETH,

                           κ. Helga MIHÁLYI, μέλος της γενικής συνέλευσης του Borsod-Abaúj-Zemplén, στη θέση του κ. Nándor LITTER.

         Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Βρυξέλλες, 18 Σεπτεμβρίου 2007.

            Για το Συμβούλιο

            Ο Πρόεδρος

         R. PEREIRA

      (1)  ΕΕ L 56 της 25.2.2006, σ. 75.


title: Απόφαση 2006/228/ΔΕΥ του Συμβουλίου, της  9ης Μαρτίου 2006 , για καθορισμό της ημερομηνίας εφαρμογής ορισμένων διατάξεων της απόφασης 2005/211/ΔΕΥ, για την εισαγωγή ορισμένων νέων λειτουργιών του συστήματος πληροφοριών Σένγκεν, συμπεριλαμβανομένης της καταπολέμησης της τρομοκρατίας

text:
               18.3.2006

               EL

               Επίσημη Εφημερίδα της Ευρωπαϊκής Ένωσης

               L 81/45

      ΑΠΌΦΑΣΗ 2006/228/ΔΕΥ ΤΟΥ ΣΥΜΒΟΥΛΊΟΥ

   της 9ης Μαρτίου 2006
   για καθορισμό της ημερομηνίας εφαρμογής ορισμένων διατάξεων της απόφασης 2005/211/ΔΕΥ, για την εισαγωγή ορισμένων νέων λειτουργιών του συστήματος πληροφοριών Σένγκεν, συμπεριλαμβανομένης της καταπολέμησης της τρομοκρατίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την απόφαση 2005/211/ΔΕΥ του Συμβουλίου, της 24ης Φεβρουαρίου 2005, για την εισαγωγή ορισμένων νέων λειτουργιών του Συστήματος Πληροφοριών Σένγκεν, συμπεριλαμβανομένης της καταπολέμησης της τρομοκρατίας (1), και ιδίως το άρθρο 2 παράγραφος 4,
   Εκτιμώντας τα ακόλουθα:

               (1)

               Η απόφαση 2005/211/ΔΕΥ ορίζει ότι οι διατάξεις του άρθρου 1 της εν λόγω απόφασης αρχίζουν να ισχύουν από ημερομηνία την οποία ορίζει το Συμβούλιο μόλις εκπληρωθούν οι απαραίτητες προϋποθέσεις, και ότι το Συμβούλιο δύναται να αποφασίσει να ορίσει διαφορετικές ημερομηνίες για την εφαρμογή των διαφόρων διατάξεων. Οι εν λόγω προϋποθέσεις έχουν εκπληρωθεί όσον αφορά το άρθρο 1 σημείο 7 της απόφασης 2005/211/ΔΕΥ, νέο άρθρο 100 παράγραφος 3 στοιχείο στ).

               (2)

               Όσον αφορά την Ελβετία, η παρούσα απόφαση αποτελεί ανάπτυξη των διατάξεων του κεκτημένου του Σένγκεν, κατά την έννοια της συμφωνίας που υπογράφηκε μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας με την υλοποίηση, την εφαρμογή και την ανάπτυξη του κεκτημένου του Σένγκεν (2), η οποία εμπίπτει στον τομέα τον οποίο αναφέρει το άρθρο 1 σημείο Ζ της απόφασης 1999/437/ΕΚ (3) σε συνδυασμό με το άρθρο 4 παράγραφος 1 των αποφάσεων του Συμβουλίου 2004/849/ΕΚ (4) για την υπογραφή εξ ονόματος της Ευρωπαϊκής Ένωσης, και 2004/860/ΕΚ (5) για την υπογραφή εξ ονόματος της Ευρωπαϊκής Κοινότητας, και την προσωρινή εφαρμογή ορισμένων διατάξεων της συμφωνίας αυτής,

         ΑΠΟΦΑΣΙΖΕΙ:
   Άρθρο 1
   Το άρθρο 1 σημείο 7 της απόφασης 2005/211/ΔΕΥ, νέο άρθρο 100 παράγραφος 3 στοιχείο στ), εφαρμόζεται από τις 31 Μαρτίου 2006.
   Άρθρο 2
   Η παρούσα απόφαση παράγει αποτελέσματα από την ημερομηνία της έκδοσής της. Δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 9 Μαρτίου 2006.

            Για το Συμβούλιο

            Ο Πρόεδρος

         J. PRÖLL

      (1)  EE L 68 της 15.3.2005, σ. 44.

      (2)  Έγγραφο 13054/04 του Συμβουλίου, που ευρίσκεται στην ιστοσελίδα http://register.consilium.eu.int

      (3)  EE L 176 της 10.7.1999, σ. 31.

      (4)  ΕΕ L 368 της 15.12.2004, σ. 26.

      (5)  ΕΕ L 370 της 17.12.2004, σ. 78.


title: 2013/811/ΕΕ: Απόφαση του Συμβουλίου, της 17ης Δεκεμβρίου 2013 , περί καθορισμού της αρμόδιας για τους διορισμούς αρχής και της αρμόδιας για τη σύναψη των συμβάσεων προσλήψεως αρχής όσον αφορά τη Γενική Γραμματεία του Συμβουλίου και για την κατάργηση της απόφασης 2011/444/ΕΕ

text:
               31.12.2013

               EL

               Επίσημη Εφημερίδα της Ευρωπαϊκής Ένωσης

               L 355/91

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 17ης Δεκεμβρίου 2013
   περί καθορισμού της αρμόδιας για τους διορισμούς αρχής και της αρμόδιας για τη σύναψη των συμβάσεων προσλήψεως αρχής όσον αφορά τη Γενική Γραμματεία του Συμβουλίου και για την κατάργηση της απόφασης 2011/444/ΕΕ
   (2013/811/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό υπηρεσιακής καταστάσεως των υπαλλήλων της Ευρωπαϊκής Ένωσης και το καθεστώς που εφαρμόζεται επί του λοιπού προσωπικού της Ευρωπαϊκής Ένωσης, όπως ορίζονται από τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (1), και ιδίως το άρθρο 2 του εν λόγω κανονισμού υπηρεσιακής καταστάσεως και το άρθρο 6 του εν λόγω καθεστώτος,
   Εκτιμώντας τα ακόλουθα:

               (1)

               Σύμφωνα με το άρθρο 240 παράγραφος 2 πρώτο εδάφιο της Συνθήκης για τη λειτουργία της Ευρωπαϊκής Ένωσης, η Γενική Γραμματεία του Συμβουλίου τίθεται υπό την ευθύνη ενός Γενικού Γραμματέα.

               (2)

               Υπό το φώς του κανονισμού (ΕΕ, Ευρατόμ) αριθ, 1023/2013 του Ευρωπαϊκού Κοινοβουλίου και του Συμβουλίου (2) που εισήγαγε την νέα κατηγορία AST/SCΜ θα πρέπει να εκδοθεί μια νέα απόφαση για τον καθορισμό της αρμόδιας για τους διορισμούς αρχής και της αρμόδιας για τη σύναψη των συμβάσεων προσλήψεως αρχής, όσον αφορά τη Γενική Γραμματεία του Συμβουλίου, και για να καταργηθεί η απόφαση 2011/444/EE (3),

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι εξουσίες που ανατίθενται από τον κανονισμό υπηρεσιακής καταστάσεως των υπαλλήλων της ΕΕ («κανονισμός υπηρεσιακής κατάστασης») στην αρμόδια για τους διορισμούς αρχή και από το καθεστώς που εφαρμόζεται επί του λοιπού προσωπικού στην αρχή την αρμοδία να συνάπτει συμβάσεις προσλήψεως ασκούνται, όσον αφορά τη Γενική Γραμματεία του Συμβουλίου, από:

               α)

               το Συμβούλιο, ως προς τον Γενικό Γραμματέα,

               β)

               το Συμβούλιο, κατόπιν προτάσεως του Γενικού Γραμματέως, για την εφαρμογή των άρθρων 1α, 30, 34, 41, 49, 50 και 51 του κανονισμού υπηρεσιακής καταστάσεως στους Διευθυντές,

               γ)

               τον Γενικό Γραμματέα στις λοιπές περιπτώσεις.

         Ο Γενικός Γραμματέας εξουσιοδοτείται να μεταβιβάζει στον Γενικό Διευθυντή Διοικητικού όλες ή μέρος των εξουσιών του σχετικά με την εφαρμογή του καθεστώτος που εφαρμόζεται επί του λοιπού προσωπικού καθώς και την εφαρμογή του κανονισμού υπηρεσιακής κατάστασης στους υπαλλήλους της ομάδας καθηκόντων AST και AST/SC, με εξαίρεση τις εξουσίες για τον διορισμό και την οριστική παύση καθηκόντων των υπαλλήλων και για την πρόσληψη του λοιπού προσωπικού.
   Άρθρο 2
   Η απόφαση 2011/444/ΕΕ του Συμβουλίου καταργείται.
   Άρθρο 3
   Η παρούσα απόφαση αρχίζει να ισχύει από την 1η Ιανουαρίου 2014.

      Βρυξέλλες, 17 Δεκεμβρίου 2013.

            Για το Συμβούλιο

            Ο Πρόεδρος

         L. LINKEVIČIUS

      (1)  Κανονισμός (ΕΟΚ, Ευρατόμ, ΕΚΑΧ) αριθ. 259/68 του Συμβουλίου της 29ης Φεβρουαρίου 1968 περί καθορισμού του κανονισμού υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων (ΕΕ L 56 της 4.3.1968, σ. 1).

      (2)  Κανονισμός (ΕΕ, Ευρατόμ) αριθ. 1023/2013 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, για την τροποποίηση του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, καθώς και του καθεστώτος που εφαρμόζεται στο λοιπό προσωπικό της Ευρωπαϊκής Ένωσης (ΕΕ L 287 της 29.10.2013, σ. 15).

      (3)  Απόφαση 2011/444/EE του Συμβουλίου, της 12ης Ιουλίου 2011, για καθορισμό της αρμόδιας για τους διορισμούς αρχής και της αρμόδιας για τη σύναψη των συμβάσεων προσλήψεως αρχής όσον αφορά τη Γενική Γραμματεία του Συμβουλίου και για την κατάργηση της απόφασης 2006/491/ΕΚ, Ευρατόμ (ΕΕ L 191 της 22.7.2011, σ. 21),


title: 2006/930/ΕΚ: Απόφαση του Συμβουλίου, της 28ης Νοεμβρίου 2006 , για σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Αργεντινής σχετικά με την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησης στην Ευρωπαϊκή Κοινότητα

text:
               15.12.2006

               EL

               Επίσημη Εφημερίδα της Ευρωπαϊκής Ένωσης

               L 355/91

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 28ης Νοεμβρίου 2006
   για σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Αργεντινής σχετικά με την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησης στην Ευρωπαϊκή Κοινότητα
   (2006/930/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας και ιδίως το άρθρο 133, σε συνδυασμό με το άρθρο 300 παράγραφος 2 πρώτο εδάφιο πρώτη περίοδος,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 22 Μαρτίου 2004 το Συμβούλιο εξουσιοδότησε την Επιτροπή να αρχίσει διαπραγματεύσεις με ορισμένα άλλα μέλη του ΠΟΕ δυνάμει του άρθρου XXIV παράγραφος 6 της ΓΣΔΕ 1994, στο πλαίσιο της προσχώρησης στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας.

               (2)

               Η Επιτροπή διεξήγαγε τις διαπραγματεύσεις σε συνεννόηση με την ειδική επιτροπή που συστάθηκε δυνάμει του άρθρου 133 της συνθήκης και στο πλαίσιο των διαπραγματευτικών οδηγιών που εκδόθηκαν από το Συμβούλιο.

               (3)

               Η Επιτροπή ολοκλήρωσε τις διαπραγματεύσεις για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Αργεντινής. Η συμφωνία αυτή θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Αργεντινής για την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Ουγγαρίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησης στην Ευρωπαϊκή Κοινότητα εγκρίνεται εξ ονόματος της Κοινότητας.
   Το κείμενο της συμφωνίας υπό μορφή ανταλλαγής επιστολών επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία υπό μορφή ανταλλαγής επιστολών που αναφέρεται στο άρθρο 1 δεσμεύοντας την Κοινότητα.

      Βρυξέλλες, 28 Νοεμβρίου 2006.

            Για το Συμβούλιο

            Ο Πρόεδρος

         E. HEINÄLUOMA

    ---documentbreak---

               15.12.2006

               EL

               Επίσημη Εφημερίδα της Ευρωπαϊκής Ένωσης

               L 355/92

         ΣΥΜΦΩΝΊΑ
   υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Αργεντινής σχετικά με την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησης στην Ευρωπαϊκή Κοινότητα
   Βρυξέλλες,
   Κύριε,
   Μετά την έναρξη των διαπραγματεύσεων που διεξήχθησαν μεταξύ των Ευρωπαϊκών Κοινοτήτων (ΕΚ) και της Δημοκρατίας της Αργεντινής δυνάμει του άρθρου XXIV παράγραφος 6 και του άρθρου XXVIII της ΓΣΔΕ του 1994, με σκοπό την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Ουγγαρίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της διαδικασίας προσχώρησής τους στην Ευρωπαϊκή Κοινότητα, συμφωνούνται τα ακόλουθα μεταξύ της Ευρωπαϊκής Κοινότητας και της Δημοκρατίας της Αργεντινής, με σκοπό την ολοκλήρωση των διαπραγματεύσεων που άρχισαν μετά τη γνωστοποίηση της Ευρωπαϊκής Κοινότητας, με ημερομηνία 19 Ιανουαρίου 2004, στον ΠΟΕ, κατ’ εφαρμογή του άρθρου XXIV παράγραφος 6 της ΓΣΔΕ του 1994.
   Η Ευρωπαϊκή Κοινότητα συμφωνεί να ενσωματώσει στον πίνακά της για το τελωνειακό έδαφος της Ευρωπαϊκής Κοινότητας των 25 τις παραχωρήσεις που είχαν συμπεριληφθεί στον προηγούμενο πίνακά της.
   Η Ευρωπαϊκή Κοινότητα συμφωνεί να ενσωματώσει στον πίνακά της για την Ευρωπαϊκή Κοινότητα των 25 τις παραχωρήσεις που περιέχει το παράρτημα της παρούσας συμφωνίας.
   Η παρούσα συμφωνία αρχίζει να ισχύει την ημερομηνία παραλαβής από την Κοινότητα δεόντως επικυρωμένης επιστολής της Δημοκρατίας της Αργεντινής για τη συμφωνία, ύστερα από εξέταση από τα μέρη σύμφωνα με τις κατ’ ιδίαν διαδικασίες τους. Η Ευρωπαϊκή Κοινότητα αναλαμβάνει να καταβάλει κάθε δυνατή προσπάθεια για να θέσει σε εφαρμογή τα κατάλληλα εκτελεστικά μέτρα πριν από την 1η Οκτωβρίου 2006 και σε καμία περίπτωση αργότερα από την 1η Ιανουαρίου 2007.

         Εξ ονόματος της Ευρωπαϊκής Κοινότητας

      ΠΑΡΑΡΤΗΜΑ
      0304 20 96: Μειωμένος εφαρμοστέος δασμός ύψους 11,4 % για τρία έτη ή μέχρις ότου επιτευχθεί το προαναφερθέν επίπεδο δασμών, στο πλαίσιο της εφαρμογής των αποτελεσμάτων του Γύρου της Αναπτυξιακής Ατζέντας της Ντόχα, ανάλογα με το τι θα προηγηθεί χρονικά.
      0303 79 96: Μειωμένος εφαρμοστέος δασμός ύψους 12,4 % για τρία έτη ή μέχρις ότου επιτευχθεί το προαναφερθέν επίπεδο δασμών, στο πλαίσιο της εφαρμογής των αποτελεσμάτων του Γύρου της Αναπτυξιακής Ατζέντας της Ντόχα, ανάλογα με το τι θα προηγηθεί χρονικά.

                  —

                  Προστίθενται 4 003 τόνοι (erga omnes) στη δασμολογική ποσόστωση ΕΚ για τα «κρέατα βοοειδών, κατεψυγμένα· μπροστινά τέταρτα μη χωρισμένα ή χωρισμένα· χωρίς κόκαλα» και «παραπροϊόντα σφαγίων βρώσιμα, κατεψυγμένα· στύλοι διαφράγματος και διάφραγμα. Τα κρέατα που εισάγονται προορίζονται για μεταποίηση» (αριθμοί δασμολογικής κλάσης 0202 20 30, 0202 30, 0206 29 91),

                  —

                  Προστίθενται 537 τόνοι (erga omnes) στη δασμολογική ποσόστωση ΕΚ για αποκορυφωμένο γάλα σε σκόνη (αριθμός δασμολογικής κλάσης 0402 10 19),

                  —

                  Προστίθενται 96 τόνοι (erga omnes) στη δασμολογική ποσόστωση ΕΚ για τα μήλα (αριθμός δασμολογικής κλάσης ex08081080),

                  —

                  Άνοιγμα δασμολογικής ποσόστωσης 242 074 τόνων (erga omnes) για το καλαμπόκι (αριθμοί δασμολογικής κλάσης 1005 10 90, 1005 90 00), με συντελεστή 0 % για τη δασμολογική ποσόστωση,

                  —

                  Άνοιγμα δασμολογικής ποσόστωσης 7 044 τόνων (erga omnes) για χυμούς φρούτων (αριθμοί δασμολογικής κλάσης 2009 11 11, 2009 11 19, 2009 19 11, 2009 19 19, 2009 29 11, 2009 29 19, 2009 39 11, 2009 39 19, 2009 49 11, 2009 49 19, 2009 79 11, 2009 79 19, 2009 80 11, 2009 80 19, 2009 80 32, 2009 80 33, 2009 80 35, 2009 80 36, 2009 80 38, 2009 90 11, 2009 90 19, 2009 90 21, 2009 90 29), με συντελεστή 20 % για τη δασμολογική ποσόστωση,

                  —

                  Άνοιγμα δασμολογικής ποσόστωσης 20 000 hl (erga omnes) για το κρασί (αριθμοί δασμολογικής κλάσης 2204 29 65 και 2204 29 75), με συντελεστή 8 ευρώ/hl για τη δασμολογική ποσόστωση,

                  —

                  Άνοιγμα δασμολογικής ποσόστωσης 40 000 hl (erga omnes) για το κρασί (αριθμοί δασμολογικής κλάσης 2204 21 79 και 2204 21 80), με συντελεστή 10 ευρώ/hl για τη δασμολογική ποσόστωση,

                  —

                  Άνοιγμα δασμολογικής ποσόστωσης 13 810 hl (erga omnes) για το βερμούτ (αριθμός δασμολογικής κλάσης 2205 90 10), με συντελεστή 7 ευρώ/hl για τη δασμολογική ποσόστωση,

            Οι ακριβείς δασμολογικές περιγραφές της Ευρωπαϊκής Κοινότητας των 15 εφαρμόζονται σε όλες τις ανωτέρω δασμολογικές κλάσεις και ποσοστώσεις.

                  —

                  Προσαρμογή του ορισμού της δασμολογικής ποσόστωσης ΕΚ για 11 000 τόνους «“υψηλής ποιότητας” κρέατος βοοειδών χωρίς κόκκαλα: “Τεμάχια βοείου κρέατος που προέρχονται από ζώα ηλικίας από 22 έως 24 μήνες, με δύο μόνιμους κοπτήρες οδόντες, αποκλειστικά εκτραφέντα σε λειμώνες, των οποίων το ζων βάρος κατά τη σφαγή δεν υπερβαίνει τα 460 χιλιόγραμμα, ειδικών ή καλών ποιοτικών κατηγοριών, που ονομάζονται ‘ειδικά τεμάχια βοοειδών’, σε χαρτοκιβώτια ‘special boxed beef’, τεμάχια των οποίων επιτρέπεται να φέρουν τη σήμανση ‘SC’ (special cuts)”» σε «υψηλής ποιότητας κρέατα βοοειδών, νωπά ή διατηρημένα με απλή ψύξη, χωρίς κόκκαλα», προμηθεύουσα χώρα Αργεντινή.

   Βρυξέλλες,
   Κύριε,
   Αναφέρομαι στην επιστολή σας η οποία έχει ως εξής:

      «Μετά την έναρξη των διαπραγματεύσεων που διεξήχθησαν μεταξύ των Ευρωπαϊκών Κοινοτήτων (ΕΚ) και της Δημοκρατίας της Αργεντινής δυνάμει του άρθρου XXIV παράγραφος 6 και του άρθρου XXVIII της ΓΣΔΕ του 1994, με σκοπό την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Ουγγαρίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της διαδικασίας προσχώρησής τους στην Ευρωπαϊκή Κοινότητα, συμφωνούνται τα ακόλουθα μεταξύ της Ευρωπαϊκής Κοινότητας και της Δημοκρατίας της Αργεντινής, με σκοπό την ολοκλήρωση των διαπραγματεύσεων που άρχισαν μετά τη γνωστοποίηση της Ευρωπαϊκής Κοινότητας, με ημερομηνία 19 Ιανουαρίου 2004, στον ΠΟΕ, κατ’ εφαρμογή του άρθρου XXIV παράγραφος 6 της ΓΣΔΕ του 1994.
      Η Ευρωπαϊκή Κοινότητα συμφωνεί να ενσωματώσει στον πίνακά της για το τελωνειακό έδαφος της Ευρωπαϊκής Κοινότητας των 25 τις παραχωρήσεις που είχαν συμπεριληφθεί στον προηγούμενο πίνακά της.
      Η Ευρωπαϊκή Κοινότητα συμφωνεί να ενσωματώσει στον πίνακά της για την Ευρωπαϊκή Κοινότητα των 25 τις παραχωρήσεις που περιέχει το παράρτημα της παρούσας συμφωνίας.
      Η παρούσα συμφωνία αρχίζει να ισχύει την ημερομηνία παραλαβής από την Κοινότητα δεόντως επικυρωμένης επιστολής της Δημοκρατίας της Αργεντινής για τη συμφωνία, ύστερα από εξέταση από τα μέρη σύμφωνα με τις κατ’ ιδίαν διαδικασίες τους. Η Ευρωπαϊκή Κοινότητα αναλαμβάνει να καταβάλει κάθε δυνατή προσπάθεια για να θέσει σε εφαρμογή τα κατάλληλα εκτελεστικά μέτρα πριν από την 1η Οκτωβρίου 2006 και σε καμία περίπτωση αργότερα από την 1η Ιανουαρίου 2007.»

   Με την παρούσα έχω την τιμή να εκφράσω τη σύμφωνη γνώμη της κυβέρνησής μου.

         Εξ ονόματος της Δημοκρατίας της Αργεντινής


Avis juridique important

|

31986D0551

86/551/ΕΟΚ: Απόφαση του Συμβουλίου της 15ης Σεπτεμβρίου 1986 για τη σύναψη συμφωνίας υπό μορφή ανταλλαγής επιστολών όσον αφορά τα μη γεωργικά και τα μεταποιημένα γεωργικά προϊόντα που δεν καλύπτονται από τη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας

Επίσημη Εφημερίδα αριθ. L 328 της 22/11/1986 σ. 0020 - 0020

ΑΠΟΦΑΣΗ ΤΟΥ ΣΥΜΒΟΥΛΙΟΥτης 15ης Σεπτεμqρίου 1986για τη  σύναψη συμφωνίας υπό μορφή ανταλλαγής επιστολών όσον αφορά τα μη γεωργικά και τα μεταποιημένα  γεωργικά προϊόντα που δεν καλύπτονται από τη συμφωνία μεταξύ της Ευρωπαϊκής Οικονομικής Κοινότητας  και του Βασιλείου της Νορβηγίας(86/551/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ  ΚΟΙΝΟΤΗΤΩΝ, ιΕχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113, τη σύσταση της Επιτροπής, Εκτιμώντας ότι πρέπει να εγκριθεί η συμφωνία υπό μορφή ανταλλαγής επιστολών όσον αφορά τα μη  γεωργικά και τα μεταποιημένα γεωργικά προϊόντα που δεν καλύπτονται από τη συμφωνία μεταξύ της  Ευρωπαϊκής Οικονομικής Κοινότητας και του Βασιλείου της Νορβηγίας, προκειμένου να ληφθεί υπόψη η  προσχώρηση του Βασιλείου της Ισπανίας και της Πορτογαλικής Δημοκρατίας στην Κοινότητα, ΑΠΟΦΑΣΙΖΕΙ: ίΑρθρο 1Η συμφωνία υπό μορφή ανταλλαγής επιστολών όσον αφορά τα μη γεωργικά  και τα μεταποιημένα γεωργικά προϊόντα ταοποία δεν καλύπτονται από τη συμφωνία μεταξύ της  Ευρωπαϊκής Οικονομικής Κοινότητας και του Βασιλείου της Νορβηγίας, εγκρίνεται εξ ονόματος της  Κοινότητας. Το κείμενο της ανταλλαγής επιστολών επισυνάπτεται στην παρούσα απόφαση. ίΑρθρο 2Ο Πρόεδρος του Συμqουλίου ορίζει το πρόσωπο που είναι αρμόδιο να υπογράψει τη συμφωνία  δεσμεύοντας την Κοινότητα. Βρυξέλλες, 15 Σεπτεμqρίου 1986. Για το ΣυμqούλιοΟ ΠρόεδροςG. HOWESPA:L666UMBG11.97FF: 6UGR;   SETUP: 01;   Hφhe: 327 mm;   36  Zeilen;   1588 Zeichen; Bediener: MIKE   Pr.: C; Kunde: L666


title: 2005/383/EK: Απόφαση της Επιτροπής, της 11ης Μαΐου 2005, σχετικά με την ανανέωση της εντολής της «Ευρωπαϊκής ομάδας για τη δεοντολογία της επιστήμης και των νέων τεχνολογιών»

text:
               20.5.2005

               EL

               Επίσημη Εφημερίδα της Ευρωπαϊκής Ένωσης

               L 127/17

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 11ης Μαΐου 2005
   σχετικά με την ανανέωση της εντολής της «Ευρωπαϊκής ομάδας για τη δεοντολογία της επιστήμης και των νέων τεχνολογιών»
   (Το κείμενο στη γαλλική γλώσσα είναι το μόνο αυθεντικό)
   (2005/383/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας·
   Εκτιμώντας τα ακόλουθα:

               (1)

               Το Νοέμβριο του 1991, η Ευρωπαϊκή Επιτροπή αποφάσισε να εντάξει το θέμα της δεοντολογίας στη διαδικασία λήψης αποφάσεων σχετικά με τις κοινοτικές πολιτικές στον τομέα της έρευνας και τεχνολογικής ανάπτυξης, με τη σύσταση της «Ομάδας συμβούλων για τη δεοντολογία της βιοτεχνολογίας» («ΟΣΔΒ»).

               (2)

               Η Επιτροπή αποφάσισε στις 16 Δεκεμβρίου 1997 να αντικαταστήσει την ΟΣΔΒ με την «Ευρωπαϊκή ομάδα για τη δεοντολογία της επιστήμης και των νέων τεχνολογιών» («ΕΟΔ»), διευρύνοντας συγχρόνως την εντολή της εν λόγω ομάδας, ώστε να καλύπτει όλους τους τομείς εφαρμογής της επιστήμης και της τεχνολογίας.

               (3)

               Η εντολή της ΕΟΔ ανανεώθηκε για τέσσερα έτη με απόφαση της Επιτροπής, της 26ης Μαρτίου 2001, και η έκταση των αρμοδιοτήτων της τροποποιήθηκε ελαφρώς με σκοπό τη βελτίωση των μεθόδων εργασίας της.

               (4)

               Η ΕΟΔ χρειάζεται νέες μεθόδους εργασίας προκειμένου να μπορεί να ανταποκρίνεται εγκαίρως στις ταχύτερες επιστημονικές και τεχνολογικές εξελίξεις. Επιπλέον χρειάζεται νέες ικανότητες, για να είναι σε θέση να καταγίνεται με αυξανόμενο φάσμα επιστημονικών και τεχνολογικών εφαρμογών.

               (5)

               Στην «ανακοίνωση της Επιτροπής για τη συγκέντρωση και χρήση εμπειρογνωσίας από την Επιτροπή: Αρχές και κατευθυντήριες γραμμές» [COM(2002) 713] αναφέρεται ότι «οι ανοικτές προσκλήσεις μπορεί να είναι οι πλέον κατάλληλες όταν μελετώνται ευαίσθητα θέματα και όταν οι ομάδες συγκροτούνται για να διαρκέσουν για εύλογο χρονικό διάστημα».

               (6)

               Η τρέχουσα εντολή της ΕΟΔ λήγει στις 25 Μαρτίου 2005. Η παρούσα απόφαση αντικαθιστά την εντολή που έχει προσαρτηθεί στην ανακοίνωση της Επιτροπής της 26ης Μαρτίου 2001 [Ε(2001) 691],

         ΑΠΟΦΑΣΙΖΕΙ:
   Άρθρο 1
   Η Επιτροπή αποφασίζει την ανανέωση για τέσσερα έτη της εντολής της «Ευρωπαϊκής ομάδας για τη δεοντολογία της επιστήμης και των νέων τεχνολογιών» («ΕΟΔ»).
   Άρθρο 2
   Αποστολή
   Έργο της ΕΟΔ είναι να συμβουλεύει την Επιτροπή επί ζητημάτων δεοντολογίας τα οποία άπτονται των επιστημών και των νέων τεχνολογιών, είτε κατόπιν αιτήσεως της Επιτροπής είτε με ιδία πρωτοβουλία. Το Κοινοβούλιο και το Συμβούλιο δύνανται να ζητήσουν από την Επιτροπή να ασχοληθεί με ζητήματα τα οποία κατά τη γνώμη τους έχουν μείζονα σημασία από την άποψη της δεοντολογίας. Η Επιτροπή, οσάκις ζητεί τη γνώμη της ΕΟΔ, τάσσει προθεσμία για τη γνωμοδότηση.
   Άρθρο 3
   Σύνθεση — Διορισμός
   1.   Τα μέλη της ΕΟΔ διορίζονται από τον πρόεδρο της Επιτροπής.
   2.   Εν προκειμένω, ισχύουν οι ακόλουθες ρυθμίσεις:

               —

               Ο διορισμός των μελών είναι προσωποπαγής (ad personam). Τα μέλη ασκούν τα καθήκοντά τους σε ατομική βάση και οφείλουν να συμβουλεύουν την Επιτροπή ανεξάρτητα από οποιαδήποτε εξωγενή επιρροή. Η ΕΟΔ διέπεται από ανεξαρτησία, πλουραλισμό και διεπιστημονικότητα.

               —

               Ο αριθμός των μελών της ΕΟΔ είναι 15 κατ’ ανώτατο όριο.

               —

               Έκαστο μέλος της ΕΟΔ διορίζεται για τέσσερα έτη. Ο διορισμός μπορεί να ανανεωθεί για δύο επιπλέον θητείες κατ’ ανώτατο όριο.

               —

               Τα μέλη που δεν είναι πλέον σε θέση να συμβάλλουν αποτελεσματικά στις εργασίες της ομάδας ή παραιτούνται επιτρέπεται να αντικατασταθούν από εφεδρικό μέλος, κατά τα προβλεπόμενα στο άρθρο 3 παράγραφος 1, με βάση κατάλογο εφεδρικών μελών για το εναπομένον μέρος της θητείας τους.

               —

               Ο καθορισμός και η επιλογή των μελών της ΕΟΔ γίνονται με ανοικτή πρόσκληση για την εκδήλωση ενδιαφέροντος. Για τη διαδικασία επιλογής λαμβάνονται επίσης υπόψη τυχόν πρόσθετες αιτήσεις οι οποίες υποβάλλονται μέσω άλλων διαύλων.

               —

               Ο κατάλογος των μελών της ΕΟΔ δημοσιεύεται από την Επιτροπή στην Επίσημη Εφημερίδα της Ευρωπαϊκής Ένωσης.

         Άρθρο 4
   Λειτουργία
   1.   Τα μέλη της ΕΟΔ εκλέγουν μεταξύ τους πρόεδρο και αντιπρόεδρο για χρονικό διάστημα που συμπίπτει με τη θητεία τους.
   2.   Το πρόγραμμα εργασίας της ΕΟΔ συμφωνείται από τον πρόεδρο της Επιτροπής (περιλαμβανομένης της εξέτασης ζητημάτων δεοντολογίας κατόπιν προτάσεως της ΕΟΔ στο πλαίσιο του δικαιώματός της να αναλαμβάνει η ίδια πρωτοβουλία — βλέπε το άρθρο 2). Το «Σώμα συμβούλων ευρωπαϊκής πολιτικής» («Bureau of European Policy Advisers» — «BEPA») της Επιτροπής, σε στενή συνεργασία με τον/την πρόεδρο της ΕΟΔ, είναι επιφορτισμένο με την οργάνωση των εργασιών της ΕΟΔ και της γραμματείας της.
   3.   Οι συσκέψεις εργασίας της ΕΟΔ δεν είναι δημόσιες. Πέραν των συσκέψεων εργασίας της, η ΕΟΔ δύναται να πραγματοποιεί διαβουλεύσεις για το έργο της με συναφείς υπηρεσίες της Επιτροπής, καθώς επίσης να προσκαλεί εκπροσώπους μη κυβερνητικών οργανώσεων ή αντιπροσωπευτικών οργανώσεων, οσάκις το κρίνει σκόπιμο, με σκοπό την ανταλλαγή απόψεων. Το πρόγραμμα εργασιών των συνεδριάσεων της ΕΟΔ διανέμεται στις συναφείς υπηρεσίες της Επιτροπής.
   4.   Η ΕΟΔ συνεδριάζει υπό κανονικές συνθήκες στην έδρα της Επιτροπής σύμφωνα με ρυθμίσεις και χρονοδιάγραμμα που καθορίζει η Επιτροπή. Η ΕΟΔ είναι σκόπιμο να συνεδριάζει τουλάχιστον έξι φορές κατά τη διάρκεια ενός δωδεκαμήνου και επί δώδεκα περίπου εργάσιμες ημέρες σε ετήσια βάση. Τα μέλη της οφείλουν να συμμετέχουν σε τέσσερις τουλάχιστον συνεδριάσεις ετησίως.
   5.   Για τις ανάγκες της κατάρτισης των γνωμοδοτήσεών της και εντός των ορίων των πόρων που είναι διαθέσιμοι για το σκοπό αυτό, η ΕΟΔ:

               —

               δύναται να προσκαλεί εμπειρογνώμονες οι οποίοι διαθέτουν εξειδικευμένες γνώσεις, προκειμένου να κατευθύνουν και να διαφωτίζουν την ΕΟΔ, εφόσον τούτο κρίνεται χρήσιμο ή/και αναγκαίο·

               —

               δύναται να αποφασίζει την εκπόνηση μελετών, ούτως ώστε να συγκεντρώνονται όλα τα αναγκαία επιστημονικά και τεχνικά πληροφοριακά στοιχεία·

               —

               δύναται να συγκροτεί ομάδες εργασίας για τη μελέτη ειδικών ζητημάτων·

               —

               διοργανώνει δημόσια συζήτηση στρογγυλής τραπέζης, με σκοπό την προώθηση του διαλόγου και την αύξηση της διαφάνειας για κάθε γνώμη την οποία καταρτίζει·

               —

               συνάπτει στενούς δεσμούς με τις υπηρεσίες της Επιτροπής οι οποίες είναι αρμόδιες για το εκάστοτε θέμα με το οποίο ασχολείται η ομάδα·

               —

               δύναται να συνάπτει στενότερους δεσμούς με εκπροσώπους των διαφόρων φορέων δεοντολογίας στην Ευρωπαϊκή Ένωση και στις υποψήφιες προς ένταξη χώρες.

         6.   Κάθε γνώμη δημοσιεύεται πάραυτα μετά την έκδοσή της. Όταν μια γνώμη δεν εκδίδεται ομόφωνα, πρέπει υποχρεωτικά να περιλαμβάνει τις τυχόν αποκλίνουσες απόψεις. Οσάκις παρίσταται λειτουργική ανάγκη για την ταχύτερη γνωμοδότηση επί ενός επιμέρους ζητήματος, καταρτίζονται συντομότερες αναφορές, οι οποίες εν ανάγκη ακολουθούνται από πληρέστερη ανάλυση, και λαμβάνεται μέριμνα για τη διασφάλιση της διαφάνειας όπως ισχύει για κάθε άλλη γνωμοδότηση. Οι γνώμες της ΕΟΔ αναφέρονται οπωσδήποτε στην πλέον σύγχρονη τεχνολογία η οποία είναι διαθέσιμη κατά το χρόνο έκδοσης της γνώμης. Η ΕΟΔ δύναται να αποφασίσει την επικαιροποίηση μιας γνώμης της εάν το κρίνει αναγκαίο.
   7.   Η ΕΟΔ θεσπίζει τον κανονισμό λειτουργίας της.
   8.   Για τις δραστηριότητες της ΕΟΔ καταρτίζεται έκθεση υπό την ευθύνη του/της προέδρου πριν από τη λήξη της θητείας της ομάδας. Η εν λόγω έκθεση δημοσιεύεται.
   Άρθρο 5
   Έξοδα συνεδριάσεων
   Τα έξοδα ταξιδιού και διαμονής για τις συνεδριάσεις της ΕΟΔ καλύπτονται από την Επιτροπή με βάση τον κανονισμό της.
   Άρθρο 6
   Έναρξη ισχύος
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης και αρχίζει να ισχύει την ημέρα του διορισμού των νέων μελών της ΕΟΔ.

      Βρυξέλλες, 11 Μαΐου 2005.

            Για την Επιτροπή

         José Manuel BARROSO

            Ο Πρόεδρος